title: 2005/546/EK: Απόφαση του Ευρωπαϊκού Κοινοβουλίου, της 12ης Απριλίου 2005, σχετικά με τη χορήγηση απαλλαγής στον διευθυντή του Ευρωπαϊκού Ιδρύματος Επαγγελματικής Εκπαίδευσης όσον αφορά την εκτέλεση του προϋπολογισμού της για το οικονομικό έτος 2003

text:
               27.7.2005

               EL

               Επίσημη Εφημερίδα της Ευρωπαϊκής Ένωσης

               L 196/113

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 12ης Απριλίου 2005
   σχετικά με τη χορήγηση απαλλαγής στον διευθυντή του Ευρωπαϊκού Ιδρύματος Επαγγελματικής Εκπαίδευσης όσον αφορά την εκτέλεση του προϋπολογισμού της για το οικονομικό έτος 2003
   (2005/546/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2003, συνοδευόμενη από τις απαντήσεις του Ιδρύματος (1),
   έχοντας υπόψη τη σύσταση του Συμβουλίου της 8ης Μαρτίου 2005 (6853/1/2005 — C5-0072/2005),
   έχοντας υπόψη τη συνθήκη ΕΚ, και ιδίως το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για το δημοσιονομικό κανονισμό που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185, και τον κανονισμό (ΕΚ) αριθ. 1648/2003 του Συμβουλίου, της 18ης Ιουνίου 2003, που τροποποιεί τον κανονισμό (ΕΚ) αριθ. 1360/90 σχετικά με τη σύσταση Ευρωπαϊκού Ιδρύματος Επαγγελματικής Εκπαίδευσης (3), και ιδίως το άρθρο 11,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
   έχοντας υπόψη τα άρθρα 70 και 71 και το παράρτημα V του κανονισμού του,
   έχοντας υπόψη την έκθεση της επιτροπής ελέγχου του προϋπολογισμού (A6-0074/2005),

               1.

               χορηγεί απαλλαγή στον διευθυντή του Ευρωπαϊκού Ιδρύματος Επαγγελματικής Εκπαίδευσης, όσον αφορά την εκτέλεση του προϋπολογισμού του για το οικονομικό έτος 2003·

               2.

               καταγράφει τις παρατηρήσεις του στο συνοδευτικό ψήφισμα·

               3.

               αναθέτει στον Πρόεδρό του να διαβιβάσει την παρούσα απόφαση και το συνοδευτικό ψήφισμα στον διευθυντή του Ευρωπαϊκού Ιδρύματος Επαγγελματικής Εκπαίδευσης, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Josep BORRELL FONTELLES

            Ο Γενικός Γραμματέας

         Julian PRIESTLEY

      (1)  ΕΕ C 324 της 30.12.2004, σ. 68.

      (2)  ΕΕ L 248 της 16.9.2002, σ. 1.

      (3)  ΕΕ L 245 της 29.9.2003, σ. 22.

      (4)  ΕΕ L 357 της 31.12.2002, σ. 72.

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

      το οποίο περιέχει τις παρατηρήσεις που συνοδεύουν την πρόταση απόφασης για τη χορήγηση απαλλαγής στον διευθυντή του Ευρωπαϊκού Ιδρύματος Επαγγελματικής Εκπαίδευσης σχετικά με την εκτέλεση του προϋπολογισμού του για το οικονομικό έτος 2003
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
      έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Ιδρύματος Επαγγελματικής Εκπαίδευσης για το οικονομικό έτος 2003, συνοδευόμενη από τις απαντήσεις του Ιδρύματος (1),
      έχοντας υπόψη τη σύσταση του Συμβουλίου της 8ης Μαρτίου 2005 (6853/1/2005 — C6-0072/2005),
      έχοντας υπόψη τη συνθήκη ΕΚ, και ιδίως το άρθρο 276,
      έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για το δημοσιονομικό κανονισμό που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185, και τον κανονισμό (ΕΚ) αριθ. 1648/2003 του Συμβουλίου, της 18ης Ιουνίου 2003, που τροποποιεί τον κανονισμό (ΕΚ) αριθ. 1360/90 σχετικά με τη σύσταση Ευρωπαϊκού Ιδρύματος Επαγγελματικής Εκπαίδευσης (3), και ιδίως το άρθρο 11,
      έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
      έχοντας υπόψη τα άρθρα 70 και 71 και το παράρτημα V του κανονισμού του,
      έχοντας υπόψη την έκθεση της επιτροπής ελέγχου του προϋπολογισμού (A6-0074/2005),

                  Α.

                  λαμβάνοντας υπόψη ότι το Ευρωπαϊκό Ελεγκτικό Συνέδριο δήλωσε στην προαναφερθείσα έκθεσή του ότι αποκόμισε εύλογη βεβαιότητα ότι οι λογαριασμοί για το οικονομικό έτος που έληξε στις 31 Δεκεμβρίου 2003 είναι αξιόπιστοι και ότι οι κυριότερες συναλλαγές είναι, συνολικά, νόμιμες και κανονικές,

                  Β.

                  λαμβάνοντας υπόψη ότι στις 21 Απριλίου 2004 το Ευρωπαϊκό Κοινοβούλιο χορήγησε απαλλαγή (5) στον διευθυντή του Ευρωπαϊκού Ιδρύματος Επαγγελματικής Εκπαίδευσης σχετικά με την εκτέλεση του προϋπολογισμού του για το οικονομικό έτος 2002, βάσει της έκθεσης του Ελεγκτικού Συνεδρίου, και ότι με την ευκαιρία αυτή το Κοινοβούλιο στο ψήφισμά του μεταξύ άλλων:

                              —

                              επισήμαινε την πρόοδο του Ιδρύματος όσον αφορά τον περιορισμό των μεταφορών πιστώσεων και το καλούσε να εξετάσει τη δυνατότητα χρήσης πολυετών πιστώσεων πληρωμών για την περαιτέρω μείωση των μεταφορών πιστώσεων,

                              —

                              σημείωνε τις προσπάθειες του Ιδρύματος να εφαρμόσει τα πρότυπα όσον αφορά τους εσωτερικούς λογιστικούς ελέγχους,

                              —

                              χαιρέτιζε την εξεύρεση λύσης σε σχέση με την καταβολή από την Επιτροπή της κοινοτικής επιδότησης σε δόσεις, ώστε να αποφευχθεί η επανεμφάνιση προβλημάτων στα ταμειακά διαθέσιμα,

                              —

                              ζητούσε να εξευρεθεί κατάλληλη λύση όσον αφορά τη συνεργασία με την Επιτροπή σε σχέση με την παρουσίαση των λογαριασμών του Ιδρύματος που αφορούν κοινοτικά κονδύλια για εξωτερικά προγράμματα, τη διαχείριση των οποίων έχει το Ίδρυμα,

            1.   λαμβάνει υπό σημείωση τους κατωτέρω λογαριασμούς του Ευρωπαϊκού Ιδρύματος Επαγγελματικής Εκπαίδευσης, για τα οικονομικά έτη 2003 και 2002:
      Λογαριασμός διαχείρισης των οικονομικών ετών 2003 και 2002 (6)

                  (σε χιλιάδες ευρώ)

                  2003

                  2002

                  Έσοδα

                  Επιχορηγήσεις της Επιτροπής

                  18 100

                  13 179

                  Λοιποί χρηματοδότες

                  523

                  —

                  Διάφορα έσοδα

                  17

                  23

                  Χρηματοπιστωτικά έσοδα

                  —

                  140

                  Σύνολο των εσόδων (α)

                  18 640

                  13 342

                  Δαπάνες

                  Προσωπικό — Τίτλος I του προϋπολογισμού

                  Πληρωμές

                  10 771

                  10 153

                  Μεταφερθείσες πιστώσεις

                  329

                  215

                  Λειτουργία — Τίτλος II του προϋπολογισμού

                  Πληρωμές

                  1 076

                  805

                  Μεταφερθείσες πιστώσεις

                  310

                  559

                  Επιχειρησιακές δραστηριότητες — Τίτλος III του προϋπολογισμού

                  Πληρωμές

                  3 396

                  2 307

                  Μεταφερθείσες πιστώσεις

                  1 087

                  2 591

                  Έσοδα με καθορισμένο προορισμό

                  Πληρωμές

                  237

                  —

                  Μεταφερθείσες πιστώσεις

                  286

                  —

                  Σύνολο των δαπανών (β)

                  17 492

                  16 631

                  Αποτέλεσμα του οικονομικού έτους (α – β)

                  1 148

                  – 3 289

                  Υπόλοιπο που μεταφέρθηκε από το προηγούμενο οικονομικό έτος

                  – 2 155

                  4 055

                  Μεταφερθείσες πιστώσεις που ακυρώθηκαν

                  375

                  424

                  Επιστροφές στην Επιτροπή

                  – 703

                  – 3 352

                  Συναλλαγματικές διαφορές

                  17

                  6

                  Υπόλοιπο του οικονομικού έτους

                  – 1 318

                  – 2 155

                     Πηγή: Στοιχεία του Ιδρύματος. Στον παρόντα πίνακα συγκεφαλαιώνονται τα στοιχεία που παρείχε το Ίδρυμα στους λογαριασμούς του.

            2.   σημειώνει ότι το Ελεγκτικό Συνέδριο επανέλαβε την παρατήρησή του σε σχέση με την παρουσίαση των λογαριασμών του Ιδρύματος που αφορούν κοινοτικά κονδύλια για εξωτερικά προγράμματα, τη διαχείριση των οποίων έχει το Ίδρυμα (πρόγραμμα Tempus)· σημειώνει επίσης την απάντηση του Ιδρύματος στην παρατήρηση του Συνεδρίου· ζητεί να ενημερωθεί διεξοδικά από το Ίδρυμα όσον αφορά την εφαρμοστέα λύση, μετά από συμφωνία με την Επιτροπή, για τον τρόπο παρουσίασης των κονδυλίων αυτών στους λογαριασμούς του Ιδρύματος για το 2004, με την ευκαιρία της υποβολής της ετήσιας έκθεσης δραστηριοτήτων του·
      3.   σημειώνει επίσης τη διαπίστωση του Συνεδρίου ότι, λόγω καθυστέρησης πληρωμών εκ μέρους της Επιτροπής, το προσωρινό πρόβλημα ταμειακών διαθεσίμων που δημιουργήθηκε αντιμετωπίσθηκε με την επείγουσα μεταβίβαση ποσού από τα κεφάλαια του προγράμματος Tempus· επαναλαμβάνει την έκκλησή του στο Ίδρυμα και την Επιτροπή να λάβουν όλα τα αναγκαία μέτρα ώστε προβλήματα του είδους αυτού να μην παρουσιασθούν ξανά·
      4.   σημειώνει τις προσπάθειες του Ιδρύματος για την επίλυση προβλημάτων που σχετίζονται με τις διαδικασίες επιλογής υποψηφίων· αναμένει ότι οι προσπάθειες αυτές θα συνεχισθούν, ώστε να εδραιωθεί η αναγκαία διαφάνεια·
      5.   χαιρετίζει τα αποτελέσματα της συνεργασίας του Ιδρύματος με το Cedefop· αναμένει ότι η συνεργασία αυτή θα ενισχυθεί και θα αναπτυχθεί περαιτέρω, με την ανταλλαγή πληροφοριών και στην προοπτική να βελτιωθεί η διάδοση των βέλτιστων πρακτικών·
      6.   σημειώνει με λύπη την έλλειψη ενός σχεδίου για την προώθηση της ισότητας· ζητεί από το Ίδρυμα να καταρτίσει σύντομα ένα τέτοιο σχέδιο, ώστε να γίνει εργοδότης που σέβεται τις αρχές των ίσων ευκαιριών· αναμένει ότι το Ίδρυμα θα ασχοληθεί με τα ζητήματα ισότητας των φύλων όχι μόνο στο επίπεδο των προσλήψεων, αλλά και σε μια μακροπρόθεσμη βάση, για την προώθηση της ισότητας των φύλων·
      7.   χαιρετίζει τη δέσμευση του Ιδρύματος σε μια στρατηγική επικοινωνίας με στόχο την ενημέρωση των πολιτών μέσω συζητήσεων και άλλων τρόπων επικοινωνίας·
      Γενικές παρατηρήσεις προς τις Υπηρεσίες και την Επιτροπή

                  8.

                  επαναλαμβάνει τη θέση του ότι, ενώ υποστηρίζει τις προσπάθειες της Επιτροπής για την καθιέρωση περιορισμένου αριθμού προτύπων, τουλάχιστον για τους μελλοντικούς «ρυθμιστικούς» οργανισμούς, είναι της γνώμης ότι η διάρθρωση των σημερινών και των μελλοντικών οργανισμών θα πρέπει να εξετασθεί σε βάθος, σε διοργανικό επίπεδο· υπογραμμίζει επίσης ότι, πριν ορίσει η Επιτροπή το πλαίσιο προϋποθέσεων για τη χρήση ρυθμιστικών οργανισμών, μια διοργανική συμφωνία θα πρέπει να διατυπώσει κοινές κατευθυντήριες γραμμές, κάτι που πρέπει να συμβεί πριν θεσπιστεί ένα εναρμονισμένο πλαίσιο για τη διάρθρωση και τη λειτουργία των Υπηρεσιών·

                  9.

                  σημειώνει τη θέση της Επιτροπής (7) όσον αφορά την ανάθεση αρμοδιοτήτων για την άσκηση καθηκόντων σε σώματα, περιλαμβανομένων των Υπηρεσιών, διάφορα της κεντρικής διοίκησης της Επιτροπής· θεωρεί ότι αυτό δεν αποτελεί απάντηση στο αίτημα του Κοινοβουλίου για μια σε βάθος εξέταση της διάρθρωσης των υπαρχουσών Υπηρεσιών, σε διοργανικό επίπεδο· καλεί, συνεπώς, την Επιτροπή να προβεί σε διευκρινίσεις στο σημείο αυτό και σε σχέση με τη μελλοντική συνολική διοργανική συμφωνία όσον αφορά τις νέες ρυθμίσεις που πρέπει να διαμορφωθούν είτε στο πλαίσιο των δημοσιονομικών προοπτικών είτε παράλληλα με αυτές (8)·

                  10.

                  καλεί την Επιτροπή να οργανώνει και να πραγματοποιεί μεσοπρόθεσμα, δηλαδή ανά τυπική περίοδο τριών ετών, μια διεξοδική ανάλυση των αξιολογήσεων για κάθε μία από τις Υπηρεσίες, ώστε:

                              α)

                              να εξαχθούν συμπεράσματα σε σχέση με τη συνεκτικότητα των δραστηριοτήτων των Υπηρεσιών σε σχέση με τις πολιτικές της Ένωσης γενικά και όσον αφορά τις συνέργειες που υπάρχουν ή μπορούν να αναπτυχθούν μεταξύ των Υπηρεσιών και των τμημάτων της Επιτροπής αλλά και την αποφυγή αλληλοεπικαλύψεων μεταξύ τους·

                              β)

                              να γίνει μια αξιολόγηση της ευρύτερης ευρωπαϊκής προστιθέμενης αξίας του έργου των Υπηρεσιών στους τομείς των δραστηριοτήτων τους και της σημασίας, της αποδοτικότητας και της αποτελεσματικότητας του προτύπου των Υπηρεσιών στην εφαρμογή της πολιτικής της ΕΕ ή τη συμβολή τους στην πολιτική αυτή·

                              γ)

                              να προσδιορισθεί και να ενισχυθεί ο αντίκτυπος των δραστηριοτήτων των Υπηρεσιών από την άποψη της εγγύτητας, της προσβασιμότητας και της ορατότητας της ΕΕ προς τους πολίτες της·

                  11.

                  αναμένει ότι αυτή η συνολική ανάλυση θα είναι διαθέσιμη μέχρι το τέλος του 2005, ώστε να καλυφθεί η τριετής περίοδος από τη στιγμή της έναρξης ισχύος του νέου δημοσιονομικού κανονισμού και του συνεπαγόμενου νέου πλαισίου για το σύστημα των Υπηρεσιών·

                  12.

                  καλεί τις Υπηρεσίες να συμμετάσχουν ενεργά στη διαδικασία αυτή και να συνεργασθούν με την Επιτροπή, προσφέροντας τα απαραίτητα στοιχεία για θέματα που θεωρούν σημαντικά για τη λειτουργία, τον ρόλο, τις αρμοδιότητες και τις ανάγκες τους, καθώς και για κάθε ζήτημα που θα μπορούσε να συμβάλει στη βελτίωση της διαδικασίας απαλλαγής, με στόχο την επιτυχία της διαδικασίας αυτής αλλά και την αύξηση της υπευθυνότητας και διαφάνειας των Υπηρεσιών· καλεί τις Υπηρεσίες να υποβάλουν τα στοιχεία αυτά και στις αρμόδιες επιτροπές του·

                  13.

                  καλεί την Επιτροπή, παράλληλα με τη διαδικασία αυτή, να υποβάλει, πριν από το τέλος του 2005, προτάσεις για αλλαγές στα καθεστώτα των υπαρχουσών Υπηρεσιών με στόχο, μεταξύ των άλλων, τη βελτίωση της σχέσης της με τις Υπηρεσίες αυτές· οι εν λόγω προτάσεις θα πρέπει να αποσκοπούν:

                              α)

                              στη βελτίωση της επικοινωνίας μεταξύ της Επιτροπής και των Υπηρεσιών,

                              β)

                              στην καθιέρωση ή την διεύρυνση της συνεργασίας όσον αφορά τον προσδιορισμό των προς κάλυψη αναγκών και των στόχων όσον αφορά το παρακτέο έργο, καθώς και της στρατηγικής για την επίτευξή τους και όσον αφορά τον ορισμό των προδιαγραφών για την παρακολούθηση και την αξιολόγηση,

                              γ)

                              στη βελτίωση της συμπληρωματικής δράσης, την καλύτερη οργάνωση των αναγκαίων πόρων και την αποδοτική χρήση τους για την παραγωγή αποτελεσμάτων, καθώς και στη διαμόρφωση μιας επικοινωνιακής στρατηγικής για τη διάδοση των αποτελεσμάτων αυτών·

                  14.

                  τονίζει ότι, πριν από τη λήψη οποιασδήποτε απόφασης για την υποβολή πρότασης σχετικά με τη σύσταση νέας Υπηρεσίας, η Επιτροπή οφείλει να προβαίνει σε αυστηρή αξιολόγηση της αναγκαιότητας και της προστιθέμενης αξίας των λειτουργιών που αυτή θα επιτελεί, λαμβάνοντας υπόψη τις υφιστάμενες δομές, τις αρχές της επικουρικότητας, της δημοσιονομικής αυστηρότητας και της απλούστευσης των διαδικασιών·

                  15.

                  αναμένει ότι η Επιτροπή θα υποβάλει ταχέως τις κατευθυντήριες γραμμές σχετικά με την πολιτική προσωπικού των Υπηρεσιών, που το Κοινοβούλιο είχε ζητήσει να υποβάλει η Επιτροπή πριν από το τέλος της διαδικασίας του προϋπολογισμού του 2005·

            Γενικές παρατηρήσεις προς τις Υπηρεσίες

                  16.

                  αναμένει ότι θα λαμβάνει στο εξής, από όλες τις Υπηρεσίες, την έκθεση που περιλαμβάνει τα συνοπτικά στοιχεία των λογιστικών ελέγχων του εσωτερικού ελεγκτή, τις συστάσεις που διατυπώθηκαν και τις ενέργειες που έγιναν σε σχέση με αυτές τις συστάσεις, σύμφωνα με το άρθρο 72 παράγραφος 5 του κανονισμού (ΕΚ, Ευρατόμ) αριθ. 2343/2002·

                  17.

                  καλεί τις Υπηρεσίες να πραγματοποιήσουν περαιτέρω προσπάθειες για την ορθή εφαρμογή του καθεστώτος για τους υπαλλήλους και το λοιπό προσωπικό, όσον αφορά τους εργαζομένους σε αυτές (διαδικασίες πρόσληψης και σχετικές αποφάσεις, προσωπικοί φάκελοι, υπολογισμός της αμοιβής και των επιδομάτων, πολιτική προαγωγών, ποσοστό κενών θέσεων, ποσοστώσεις για τον σεβασμό της ισότητας των φύλων κ.λπ.)·

                  18.

                  σημειώνει ότι, γενικά, τα αντίστοιχα ποσοστά ανδρών και γυναικών υπαλλήλων στο σύνολο των υπαλλήλων των Υπηρεσιών δείχνουν ότι υπάρχει κάποια ανισορροπία μεταξύ ανδρών και γυναικών· διαπιστώνει με θλίψη ότι, ενώ οι άνδρες αποτελούν το ένα τρίτο του συνόλου των εργαζομένων, η εκπροσώπησή τους στα υψηλότερα κλιμάκια της ιεραρχίας είναι πολύ μεγαλύτερη, ενώ οι γυναίκες εκπροσωπούνται σε μεγαλύτερο ποσοστό στις χαμηλές θέσεις· καλεί τις Υπηρεσίες να λάβουν άμεσα και αποτελεσματικά μέτρα για τη διόρθωση της κατάστασης αυτής·

                  19.

                  καλεί τις Υπηρεσίες να διασφαλίσουν ότι όλες οι σχετικές διατάξεις της οδηγίας 2002/73/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, για την τροποποίηση της οδηγίας 76/207/ΕΟΚ του Συμβουλίου σχετικά με την εφαρμογή της αρχής της ίσης μεταχείρισης ανδρών και γυναικών όσον αφορά την πρόσβαση στην απασχόληση, την επαγγελματική εκπαίδευση και προώθηση, και τις συνθήκες εργασίας (9), έχουν ενταχθεί στις αντίστοιχες πολιτικές προσωπικού τους·

                  20.

                  αναμένει ότι οι Υπηρεσίες, ανταποκρινόμενες στις σχετικές παρατηρήσεις του Συνεδρίου, θα σεβασθούν πλήρως τις δημοσιονομικές αρχές που θέτει ο δημοσιονομικός κανονισμός, και ιδίως εκείνες της ενότητας και της αυθεντικότητας του προϋπολογισμού· καλεί τις Υπηρεσίες που δεν το έχουν ακόμη πράξει, να σεβασθούν τις απαιτήσεις του δημοσιονομικού κανονισμού όσον αφορά τα λογιστικά ζητήματα και να ενισχύσουν περισσότερο τις διαδικασίες όσον αφορά την εσωτερική διαχείριση και έλεγχο στους κόλπους τους με στόχο την αύξηση της υπευθυνότητας, της διαφάνειας και της προστιθέμενης ευρωπαϊκής αξίας·

                  21.

                  ενθαρρύνει τις Υπηρεσίες, ιδίως εκείνες των οποίων οι δραστηριότητες έχουν κοινά στοιχεία με εκείνες άλλων Υπηρεσιών, να ενισχύσουν τη συνεργασία τους, δημιουργώντας ευκαιρίες για τη διαμόρφωση συνεργειών· τις καλεί να επισημοποιήσουν, όπου ενδείκνυται, τη συνεργασία αυτή με συγκεκριμένες συμφωνίες (κοινές δηλώσεις, μνημόνια συνεννόησης, αποφάσεις κοινού σχεδιασμού και δράσεων/προγραμμάτων που παρουσιάζουν συμπληρωματικά χαρακτηριστικά), ώστε να διασφαλισθεί ότι δεν γίνεται διπλή εργασία, ότι το έργο κάθε Υπηρεσίας είναι σαφώς προσδιορισμένο και ότι το αποτέλεσμα των κοινών προσπαθειών μεγιστοποιεί την προστιθέμενη αξία και τον αντίκτυπο του έργου τους· ζητεί να ενημερώνεται τακτικά για το ζήτημα αυτό·

                  22.

                  καλεί τις Υπηρεσίες να δώσουν ιδιαίτερη προσοχή στις διαδικασίες για την ανάθεση και τη διαχείριση των συμβάσεων· τις καλεί να λάβουν όλα τα αναγκαία μέτρα όσον αφορά τις διοικητικές δομές τους, ώστε να ενισχύσουν τις διαδικασίες, τους διαύλους και τη διαχείριση του εσωτερικού ελέγχου· πιστεύει ότι στα μέτρα αυτά μπορούν να περιλαμβάνονται, όπου αυτό είναι αναγκαίο ή εφικτό, η δημιουργία εξειδικευμένων μονάδων με έργο τους την παροχή συμβουλευτικών υπηρεσιών, στη βάση αναλύσεων κινδύνου, σχετικά με την καλύτερη δυνατή προετοιμασία των διαδικασιών ανάθεσης συμβάσεων, τη διασφάλιση της επίβλεψης και της απαιτούμενης παρακολούθησης· καλεί την Επιτροπή και το Συνέδριο να ενισχύσουν τη συνεργασία τους με τις Υπηρεσίες στο ζήτημα αυτό·

                  23.

                  σημειώνει τις δυσκολίες στις οποίες αναφέρθηκαν ορισμένοι διευθυντές, ιδιαίτερα μάλιστα των «νεοσυσταθεισών» Υπηρεσιών, όσον αφορά τη συμμόρφωση των Υπηρεσιών με το χρονοδιάγραμμα και τις προθεσμίες για την υποβολή εκθέσεων όπως ορίζει ο δημοσιονομικός κανονισμός· καλεί τους διευθυντές των Υπηρεσιών, στην προοπτική της αναθεώρησης του δημοσιονομικού κανονισμού στη διάρκεια του 2005, να ενημερώσουν τις επιτροπές προϋπολογισμού και ελέγχου του προϋπολογισμού σχετικά με τις δυσχέρειες που έχουν συναντήσει μέχρι σήμερα, ώστε αυτές να ληφθούν υπόψη κατά τη διαδικασία της αναθεώρησης· καλεί τους διευθυντές να υποβάλουν συγκεκριμένες προτάσεις για εναλλακτικές ρυθμίσεις, όσον αφορά τις προθεσμίες που ανταποκρίνονται καλύτερα στις λειτουργικές απαιτήσεις των Υπηρεσιών, με παράλληλο σεβασμό των υποχρεώσεων υποβολής εκθέσεων που επιβάλλει στις Υπηρεσίες ο δημοσιονομικός κανονισμός·

                  24.

                  σημειώνει τη θετική ανταπόκριση των διευθυντών των Υπηρεσιών στο αίτημα της επιτροπής του Κοινοβουλίου που είναι αρμόδια για την απαλλαγή, να καθιερωθεί ένα ακριβέστερο σύστημα επικοινωνίας, ιδίως όσον αφορά τη διαβίβαση από τις Υπηρεσίες στην επιτροπή αυτή των εγγράφων που σχετίζονται με την υποχρέωση αναφοράς των Υπηρεσιών· είναι της γνώμης ότι η καλύτερη οργάνωση της επικοινωνίας αυτής, θα ενισχύσει τη συνεργασία της επιτροπής αυτής με τις Υπηρεσίες και θα οδηγήσει στη βελτίωση του δημοκρατικού ελέγχου·

                  25.

                  καλεί τους διευθυντές των Υπηρεσιών να συνοδεύουν στο εξής την ετήσια έκθεση δραστηριοτήτων τους, η οποία υποβάλλεται μαζί με οικονομικές και διαχειριστικές πληροφορίες, από δήλωση διαβεβαίωσης όσον αφορά τη νομιμότητα και κανονικότητα των πράξεών τους, παρόμοιες των δηλώσεων που υποβάλλουν σήμερα οι Γενικοί Διευθυντές της Επιτροπής·

                  26.

                  καλεί τις Υπηρεσίες να αναπτύξουν μια συνολική στρατηγική επικοινωνίας που θα ικανοποιεί την ανάγκη να γίνονται διαθέσιμα, υπό την κατάλληλη μορφή, τα αποτελέσματα του έργου τους στο ευρύ κοινό και όχι μόνο να παρουσιάζονται στα θεσμικά όργανα, τις αρμόδιες υπηρεσίες των κρατών μελών, τους ειδικούς, τους εταίρους ή συγκεκριμένους επωφελουμένους· στην προοπτική της ανάπτυξης μιας τέτοιας στρατηγικής, καλεί τις υπηρεσίες να εντείνουν τη συνεργασία τους και την ανταλλαγή πληροφοριών σε σχέση με τις βέλτιστες πρακτικές στην προσπάθεια επίτευξης αυτού του στόχου· ζητεί από τις Υπηρεσίες να ενημερώσουν κατάλληλα τις αρμόδιες επιτροπές του, πριν από την επόμενη διαδικασία απαλλαγής, σχετικά με τις προόδους όσον αφορά τη διαμόρφωση μιας τέτοιας στρατηγικής προκειμένου να εξασφαλισθεί η αποτελεσματική και έγκαιρη παρακολούθηση των δραστηριοτήτων τους·

            Γενικές παρατηρήσεις προς το Ελεγκτικό Συνέδριο και τις Υπηρεσίες

                  27.

                  χαιρετίζει την πρωτοβουλία του Ελεγκτικού Συνεδρίου να προσθέσει στις ειδικές εκθέσεις του για τις Υπηρεσίες έναν πίνακα με συνοπτικές πληροφορίες σχετικά με τις αρμοδιότητες, τη διοίκηση, τους διαθέσιμους πόρους και το παραγόμενο προϊόν/έργο κάθε Υπηρεσίας· πιστεύει ότι με τον τρόπο αυτόν βελτιώνεται η σαφήνεια και η διαφάνεια του έργου αυτών των κοινοτικών οργανισμών, ενώ ταυτόχρονα προσφέρεται μια χρήσιμη βάση για συγκρίσεις, όπου αυτό είναι εφικτό, στην προσπάθεια να προωθηθεί η διαμόρφωση του εναρμονισμένου πλαισίου για τις Υπηρεσίες, όπως έχει ζητήσει το Ευρωπαϊκό Κοινοβούλιο·

                  28.

                  καλεί το Συνέδριο και τις Υπηρεσίες να ενισχύσουν τη συνεργασία τους, με στόχο την αναβάθμιση των διαδικασιών και των τεχνικών μέσων για τη βελτίωση της διαχείρισης σε δημοσιονομικά και χρηματοπιστωτικά θέματα, στην προοπτική καθιέρωσης μιας μεθοδολογίας που θα προετοιμάσει το έδαφος για μια θετική απόφαση όσον αφορά την απαλλαγή, ήδη από την έναρξη της διαδικασίας· ζητεί να ενημερώνεται τακτικά όσον αφορά την πραγματοποιηθείσα πρόοδο και την εφαρμογή των βέλτιστων πρακτικών·

                  29.

                  καλεί το Συνέδριο και τις Υπηρεσίες να βελτιώσουν τη διαφάνεια της procédure contradictoire πριν από την τελική έκθεση του Συνεδρίου σχετικά με την απαλλαγή, ώστε να αποφευχθεί κάθε αντίφαση ή ασάφεια που θα έθετε σε κίνδυνο την αξιοπιστία όλης της διαδικασίας· στο πλαίσιο αυτό, καλεί το Συνέδριο και την Επιτροπή να προτείνουν έναν εφικτό τρόπο για την ενημερότητα των πληροφοριών, όσον αφορά τις βελτιώσεις που έχουν εφαρμοσθεί ή τα προβλήματα που έχουν ανακύψει, από την πρώτη συζήτηση της προπαρασκευαστικής έκθεσης του Συνεδρίου μέχρι τη στιγμή της απόφασης σχετικά με τη χορήγηση απαλλαγής, ώστε να είναι πάντοτε διαθέσιμη η πληρέστερη δυνατή εικόνα της κατάστασης κάθε Υπηρεσίας.

         (1)  ΕΕ C 324 της 30.12.2004, σ. 68.

         (2)  ΕΕ L 248 της 16.9.2002, σ. 1.

         (3)  ΕΕ L 245 της 29.9.2003, σ. 22.

         (4)  ΕΕ L 357 της 31.12.2002, σ. 72.

         (5)  ΕΕ L 330 της 4.11.2004, σ. 46.

         (6)  Ο λογαριασμός διαχείρισης και ο ισολογισμός λαμβάνουν υπόψη μόνον τις ειδικές δραστηριότητες του Ιδρύματος, εξαιρουμένων των προγραμμάτων των οποίων ασκεί τη διαχείριση για λογαριασμό της Επιτροπής.

         Πηγή: Στοιχεία του Ιδρύματος. Στον παρόντα πίνακα συγκεφαλαιώνονται τα στοιχεία που παρείχε το Ίδρυμα στους λογαριασμούς του.

         (7)  Όπως διατυπώθηκε στο παράρτημα Ι της ανακοίνωσης της Επιτροπής προς το Συμβούλιο και το Ευρωπαϊκό Κοινοβούλιο «Η οικοδόμηση του κοινού μας μέλλοντος — Προκλήσεις πολιτικής και δημοσιονομικά μέσα της διευρυμένης Ένωσης 2007-2013» [COM(2004) 0101, σ. 38].

         (8)  Βλέπε παράρτημα στην έκθεση παρακολούθησης της Επιτροπής για την απαλλαγή για το 2002 [COM(2004) 0648, σ. 108].

         (9)  ΕΕ L 269 της 5.10.2002, σ. 15.


title: 2004/567/ΞΗΑ: Aπόφαση 2004/567/ΔΕΥ του Συμβουλίου, της 26ης Ιουλίου 2004, για τροποποίηση της απόφασης 2000/820/ΔΕΥ για την ίδρυση της Ευρωπαϊκής Αστυνομικής Ακαδημίας (ΕΑΑ)

text:
               27.7.2004

               EL

               Επίσημη Εφημερίδα της Ευρωπαϊκής Ένωσης

               L 251/20

      AΠΌΦΑΣΗ 2004/567/ΔΕΥ ΤΟΥ ΣΥΜΒΟΥΛΊΟΥ

   της 26ης Ιουλίου 2004
   για τροποποίηση της απόφασης 2000/820/ΔΕΥ για την ίδρυση της Ευρωπαϊκής Αστυνομικής Ακαδημίας (ΕΑΑ)
   TΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 30 παράγραφος 1 στοιχείο γ) και το άρθρο 34 παράγραφος 2 στοιχείο γ),
   την πρωτοβουλία του Ηνωμένου Βασιλείου (1),
   τη γνώμη του Ευρωπαϊκού Κοινοβουλίου (2),
   Εκτιμώντας τα ακόλουθα:

               (1)

               Με την απόφαση 2004/97/ΕΚ, Ευρατόμ (3), οι αντιπρόσωποι των κρατών μελών, συνελθόντες σε επίπεδο αρχηγών κρατών ή κυβερνήσεων την 13η Δεκεμβρίου 2003, έλαβαν με κοινή συμφωνία απόφαση σχετικά με τον καθορισμό της έδρας ορισμένων οργανισμών της Ευρωπαϊκής Ένωσης, συμπεριλαμβανομένης της έδρας της ΕΑΑ.

               (2)

               H συμφωνία αυτή θα πρέπει να ενσωματωθεί στην απόφαση 2000/820/ΔΕΥ (4),

         ΑΠΟΦΑΣΙΖΕΙ:
   Άρθρο 1
   Η απόφαση 2000/820/ΔΕΥ τροποποιείται ως εξής:

               1.

               Στο άρθρο 1, η παράγραφος 1 αντικαθίσταται από το ακόλουθο κείμενο:
               «1.   Δημιουργείται Ευρωπαϊκή Αστυνομική Ακαδημία (ΕΑΑ). Έχει την έδρα της στο Βramshill, Ηνωμένο Βασίλειο».

               2.

               Στο άρθρο 4, η παράγραφος 1 αντικαθίσταται από το ακόλουθο κείμενο:
               «1.   Το διοικητικό συμβούλιο συγκροτεί μια μόνιμη γραμματεία η οποία επικουρεί την ΕΑΑ στα αναγκαία για τη λειτουργία της διοικητικά καθήκοντα και στην εφαρμογή του ετήσιου προγράμματος και, ενδεχομένως, των πρόσθετων προγραμμάτων και πρωτοβουλιών. Η γραμματεία αυτή έχει την έδρα της στο Βramshill.
               Οι αναγκαίες ρυθμίσεις για τα κτήρια που διατίθενται στην ΕΑΑ, στο Ηνωμένο Βασίλειο, και για τις διευκολύνσεις που παρέχονται από το Ηνωμένο Βασίλειο, καθώς και οι ειδικοί κανόνες που ισχύουν στο Ηνωμένο Βασίλειο για τα μέλη των οργάνων της ΕΑΑ, τον διοικητικό διευθυντή της, τους υπαλλήλους και τα μέλη των οικογενειών τους, καθορίζονται σε συμφωνία για την έδρα μεταξύ της ΕΑΑ και του Ηνωμένου Βασιλείου αφού ληφθεί η ομόφωνη έγκριση του διοικητικού συμβουλίου.»

         Άρθρο 2
   Η παρούσα απόφαση αρχίζει να ισχύει από την επόμενη ημέρα της δημοσίευσής της.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 26 Ιουλίου 2004.

            Για το Συμβούλιο

            Ο Πρόεδρος

         B. BOT

      (1)  EE C 20 της 24.1.2004, σ. 18.

      (2)  Γνώμη η οποία διατυπώθηκε στις 20 Απριλίου 2004 (δεν έχει δημοσιευθεί ακόμα στην Επίσημη Εφημερίδα).

      (3)  EE L 29 της 3.2.2004, σ. 15.

      (4)  ΕΕ L 336 της 30.12.2000, σ. 1.


title: 2010/754/ΚΕΠΠΑ: Απόφαση ΑΑΕΕ/1/2010 της Επιτροπής Πολιτικής και Ασφάλειας, της 30ής Νοεμβρίου 2010 , για την παράταση της θητείας του αρχηγού αποστολής της αστυνομικής αποστολής της Ευρωπαϊκής Ένωσης στη Βοσνία και Ερζεγοβίνη

text:
               7.12.2010

               EL

               Επίσημη Εφημερίδα της Ευρωπαϊκής Ένωσης

               L 320/9

         ΑΠΌΦΑΣΗ ΑΑΕΕ/1/2010 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 30ής Νοεμβρίου 2010
   για την παράταση της θητείας του αρχηγού αποστολής της αστυνομικής αποστολής της Ευρωπαϊκής Ένωσης στη Βοσνία και Ερζεγοβίνη
   (2010/754/ΚΕΠΠΑ)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
   Έχοντας υπόψη την απόφαση 2009/906/ΚΕΠΠΑ του Συμβουλίου, της 8ης Δεκεμβρίου 2009, σχετικά με την αστυνομική αποστολή της Ευρωπαϊκής Ένωσης (ΑΑΕΕ) στη Βοσνία και Ερζεγοβίνη (BiH) (1), και ιδίως το άρθρο 10 παράγραφος 1,
   Εκτιμώντας τα ακόλουθα:

               (1)

               Δυνάμει του άρθρου 10 παράγραφος 1 της απόφασης 2009/906/ΚΕΠΠΑ, η Επιτροπή Πολιτικής και Ασφαλείας (ΕΠΑ) εξουσιοδοτείται, σύμφωνα με το άρθρο 38 τρίτο εδάφιο της συνθήκης, να λαμβάνει τις σχετικές αποφάσεις με σκοπό τον πολιτικό έλεγχο και τη στρατηγική διοίκηση της αστυνομικής αποστολής της Ευρωπαϊκής Ένωσης στη Βοσνία και Ερζεγοβίνη (ΑΑΕΕ BiH), ιδίως δε να διορίζει αρχηγό αποστολής.

               (2)

               Στις 15 Δεκεμβρίου 2009, ύστερα από σχετική πρόταση του Γενικού Γραμματέα/Ύπατου Εκπροσώπου (ΓΓ/ΥΕ), η ΕΠΑ, με την απόφασή της ΑΑΕΕ/1/2009 (2), παρέτεινε τη θητεία του κ. Stefan FELLER ως αρχηγού αποστολής της ΑΑΕΕ BiH μέχρι τις 31 Δεκεμβρίου 2010.

               (3)

               Στις 15 Νοεμβρίου 2010, η ύπατη εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε στην ΕΠΑ να παρατείνει τη θητεία του κ. Stefan FELLER ως αρχηγού αποστολής της ΑΑΕΕ BiH για άλλο ένα έτος, μέχρι τις 31 Δεκεμβρίου 2011,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θητεία του κ. Stefan FELLER ως αρχηγού αποστολής της αστυνομικής αποστολής της Ευρωπαϊκής Ένωσης στη Βοσνία και Ερζεγοβίνη παρατείνεται μέχρι τις 31 Δεκεμβρίου 2011.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   Η παρούσα απόφαση εφαρμόζεται μέχρι τις 31 Δεκεμβρίου 2011.

      Βρυξέλλες, 30 Νοεμβρίου 2010.

            Για την Επιτροπή Πολιτικής και Ασφαλείας

            Ο Πρόεδρος

         W. STEVENS

      (1)  ΕΕ L 322 της 9.12.2009, σ. 22.

      (2)  ΕΕ L 330 της 16.12.2009, σ. 79.


Σημαντική ανακοίνωση νομικού περιεχομένου

|

32001D0777

2001/777/ΕΚ: Απόφαση του Συμβουλίου, της 6ης Νοεμβρίου 2001, για τη χορήγηση κοινοτικής εγγύησης στην Ευρωπαϊκή Τράπεζα Επενδύσεων κατά ζημιών βάσει ειδικής δανειοδοτικής δράσης για επιλεγμένα περιβαλλοντικά σχέδια στη λεκάνη της Βαλτικής Θάλασσας της Ρωσίας, στο πλαίσιο της Βόρειας Διάστασης

Επίσημη Εφημερίδα αριθ. L 292 της 09/11/2001 σ. 0041 - 0042

Απόφαση του Συμβουλίουτης 6ης Νοεμβρίου 2001για τη χορήγηση κοινοτικής εγγύησης στην Ευρωπαϊκή Τράπεζα Επενδύσεων κατά ζημιών βάσει ειδικής δανειοδοτικής δράσης για επιλεγμένα περιβαλλοντικά σχέδια στη λεκάνη της Βαλτικής Θάλασσας της Ρωσίας, στο πλαίσιο της Βόρειας Διάστασης(2001/777/ΕΚ)TΟ ΣΥΜΒΟΥΛΙΟ THΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:(1) Η Βόρεια Διάσταση εγκαινιάστηκε στις 10 και 11 Δεκεμβρίου 1999 από το Συμβούλιο του Ελσίνκι, το οποίο κάλεσε την Επιτροπή να υποβάλει πρόγραμμα δράσης για τη Βόρεια Διάσταση. Το Ευρωπαϊκό Συμβούλιο της Φέιρα τον Ιούνιο του 2000 υιοθέτησε το πρόγραμμα δράσης για τις εξωτερικές και διασυνοριακές πολιτικές της Ευρωπαϊκής Ένωσης κατά την περίοδο 2000-2003. Η Βόρεια Διάσταση καλύπτει γεωγραφικώς την περιοχή από την Ισλανδία προς δυσμάς μέχρι τη Βορειοδυτική Ρωσία και από τη Νορβηγική Θάλασσα, τη Θάλασσα Μπάρεντς και τη Θάλασσα Κάρα στο Βορρά μέχρι τη νότια ακτή της Βαλτικής Θάλασσας.(2) Η Βόρεια Διάσταση επιδιώκει την επίλυση των ειδικών προκλήσεων περιφερειακής ανάπτυξης στη Βόρεια Ευρώπη. Στα προβλήματα αυτά περιλαμβάνονται οι δυσμενείς κλιματολογικές συνθήκες, οι μεγάλες αποστάσεις, οι ιδιαίτερα μεγάλες ανισότητες του βιοτικού επιπέδου, οι περιβαλλοντικές προκλήσεις που περιλαμβάνουν προβλήματα διαχείρισης των πυρηνικών αποβλήτων και των λυμάτων, καθώς και τα ανεπαρκή μεταφορικά δίκτυα και οι διευκολύνσεις διέλευσης των συνόρων. Στοχεύει να εντείνει τη διασυνοριακή συνεργασία μεταξύ της Ευρωπαϊκής Ένωσης και των γειτονικών της χωρών και περιοχών στη Βόρεια Ευρώπη.(3) Η Κοινότητα στηρίζει ήδη ορισμένα περιβαλλοντικά σχέδια στη Βορειοδυτική Ρωσία με επιχορηγήσεις από το πρόγραμμα Tacis, το οποίο, μεταξύ άλλων, αποδίδει σημασία στην ανάγκη να μειωθούν οι περιβαλλοντικοί κίνδυνοι και η ρύπανση, συμπεριλαμβανομένης της διασυνοριακής ρύπανσης. Η Κοινότητα δικαιολογείται να ενισχύσει τη στήριξή της μέσω περιορισμένων δανείων της Ευρωπαϊκής Τράπεζας Επενδύσων (ΕΤΕπ). Η σύμπραξη της ΕΤΕπ θα ενισχύσει τον αντίκτυπο των κοινοτικών δράσεων, όχι μόνο με την αύξηση των διαθέσιμων κεφαλαίων, αλλά και μέσω της επαγγελματικής σύμπραξης των ομάδων των σχεδίων της Τράπεζας.(4) Με πρωτοβουλία της προεδρίας, το Συμβούλιο ECOFIN της 12ης Μαρτίου 2001, εξέτασε σειρά κριτηρίων για περιορισμένη ειδική δράση της ΕΤΕπ που αφορά την εκτέλεση περιβαλλοντικών σχέδιων στη Βορειοδυτική Ρωσία, κυρίως στις περιοχές της Πετρούπολης και του Καλίνινγκραντ. Υπογραμμίστηκε ότι α) τα σχέδια αξιολογούνται από την ΕΤΕπ και τα δάνεια εγκρίνονται κατά περίπτωση από το Διοικητικό της Συμβούλιο. Δεν πρόκειται επομένως για εντολή γενικού δανεισμού προς τη Ρωσία· β) τα σχέδια έχουν ισχυρό περιβαλλοντικό στόχο και παρουσιάζουν ιδιαίτερο ενδιαφέρον για την Ευρωπαϊκή Ένωση· γ) η ΕΤΕπ συνεργάζεται και συγχρηματοδοτεί με άλλα Διεθνή Χρηματοπιστωτικά Ιδρύματα προκειμένου να διασφαλίσει εύλογο καταμερισμό του κινδύνου και κατάλληλη προϋποθετότητα για το σχέδιο· δ) ο συνολικός όγκος των δανείων υπόκειται σε ενδεικτικό ανώτατο όριο ύψους 100 εκατομμύρια ευρώ· ε) η Ρωσία οφείλει να τηρήσει τις διεθνείς χρηματοπιστωτικές της υποχρεώσεις, συμπεριλαμβανομένων των υποχρεώσεών της προς τη Λέσχη των Παρισίων.(5) Το Ευρωπαϊκό Συμβούλιο της Στοκχόλμης της 23ης και 24ης Μαρτίου 2001 κατέληξε στο συμπέρασμα ότι η Ένωση θα πρέπει να επιτρέψει τη χορήγηση δανείων εκ μέρους της ΕΤΕπ για την εκτέλεση επιλεγμένων περιβαλλοντικών σχεδίων στη Ρωσία, σύμφωνα με τα ειδικά κριτήρια που αποφάσισε το Συμβούλιο.(6) Ενδείκνυται συνεπώς η παροχή εγγύησης προς την ΕΤΕπ που θα της επιτρέψει να υπογράψει πράξη δανειοδότησης στο πλαίσιο αυτής της ειδικής δανειοδοτικής δράσης δανεισμού για την εκτέλεση επιλεγμένων περιβαλλοντικών σχεδίων στο τμήμα της Ρωσίας που βρέχεται από τη Βαλτική, και κυρίως στις περιοχές της Πετρούπολης και του Καλίνινγκραντ. Η ΕΤΕπ δήλωσε την ικανότητα και τη βούλησή της να επεκτείνει δάνεια από τους ίδιους πόρους της στη Βορειοδυτική Ρωσία, σύμφωνα με το καταστατικό της.(7) Αυτή η ειδική δράση, η οποία συνεπάγεται χωριστή κοινοτική εγγύηση 100 %, έχει έκτακτο χαρακτήρα και δεν πρέπει να εκλαμβάνεται ως προηγούμενο για μελλοντικές ενέργειες.(8) Η Περιβαλλοντική Εταιρική Σχέση της Βόρειας Διάστασης (ΠΕΣΒΔ) θα θεσπίσει ένα πλαίσιο για τον καθορισμό προτεραιοτήτων στις οποίες ενέχεται η Επιτροπή, διμερείς και πολυμερείς χορηγούς, τα Διεθνή Χρηματοπιστωτικά Ιδρύματα και τις ενδιαφερόμενες χώρες που ευρίσκονται σε μεταβατικό στάδιο.(9) Η χορήγηση χρηματοδότησης στη Ρωσία από την ΕΤΕπ στο πλαίσιο της παρούσας απόφασης θα πρέπει να αποτελέσει αντικείμενο χειρισμού σύμφωνα με τα συνήθη κριτήρια και διαδικασίες της ΕΤΕπ, συμπεριλαμβανομένων των κατάλληλων μέτρων ελέγχου, καθώς και σύμφωνα με τους συναφείς κανόνες και διαδικασίες όσον αφορά το Ελεγκτικό Συνέδριο και την OLAF.(10) Για το σκοπό της έκδοσης της παρούσας απόφασης, οι μόνες εξουσίες που προβλέπονται από τη συνθήκη είναι εκείνες που ορίζονται στο άρθρο 308,ΑΠΟΦΑΣΙΖΕΙ:Άρθρο 1ΣτόχοςΗ Κοινότητα χορηγεί στην Ευρωπαϊκή Τράπεζα Επενδύσεων (στο εξής αποκαλούμενη "ΕΤΕπ") εγγύηση για όλες τις μη ληφθείσες από αυτή αλλά οφειλόμενες πληρωμές για πιστώσεις που ανοίγουν σύμφωνα με τα συνήθη κριτήριά της, για την εκτέλεση επενδυτικών σχεδίων που πραγματοποιούνται δυνάμει αυτής της ειδικής δανειοδοτικής δράσης στο τμήμα της λεκάνης της Βαλτικής Θάλασσας που ανήκει στη Ρωσία, στο πλαίσιο της Βόρειας Διάστασης. Τα επιλέξιμα σχέδια έχουν ισχυρό περιβαλλοντικό στόχο και παρουσιάζουν σημαντικό ενδιαφέρον για την Ευρωπαϊκή Ένωση.Άρθρο 2Ανώτατο όριο και προϋποθέσεις1. Το συνολικό ανώτατο όριο των πιστώσεων που ανοίγουν ανέρχεται σε 100 εκατομμύρια ευρώ.2. Για τους σκοπούς της παρούσας ειδικής απόφασης, η ΕΤΕπ τυγχάνει έκτακτης κοινοτικής εγγύησης σε ποσοστό 100 %, η οποία καλύπτει το συνολικό ποσό των πιστώσεων που ανοίγονται δυνάμει της παρούσας απόφασης, και όλα τα συναφή ποσά.3. Τα σχέδια που χρηματοδοτούνται από δάνεια που καλύπτει η εγγύηση πληρούν τα ακόλουθα κριτήρια:α) επιλεξιμότητα σύμφωνα με το άρθρο 1·β) συνεργασία και συγχρηματοδότηση από την ΕΤΕπ και άλλα Διεθνή Χρηματοπιστωτικά Ιδρύματα προκειμένου να εξασφαλιστούν εύλογος καταμερισμός του κινδύνου και κατάλληλη προϋποθετότητα για το σχέδιο.4. Το Συμβούλιο των Διοικητών της ΕΤΕπ, δυνάμει του άρθρου 18 παράγραφος 1, δεύτερο εδάφιο του πρωτοκόλλου για το καταστατικό της Ευρωπαϊκής Τράπεζας Επενδύσεων, εγκρίνει, κατά περίπτωση, κάθε δάνειο που καλύπτεται από την κοινοτική εγγύηση.5. Το Συμβούλιο των Διοικητών της ΕΤΕπ υποβάλλει στο διοικητικό συμβούλιο σχέδια για έγκριση μόνον εάν η Ρωσία τηρήσει τις διεθνείς χρηματοοικονομικές της υποχρεώσεις, συμπεριλαμβανομένων των υποχρεώσεών της ως προς το χρέος της προς τη Λέσχη των Παρισίων.Άρθρο 3Υποβολή εκθέσεωνΗ Επιτροπή ενημερώνει κάθε χρόνο το Ευρωπαϊκό Κοινοβούλιο και το Συμβούλιο σχετικά με τις πράξεις δανείου που εκτελούνται στο πλαίσιο της παρούσας απόφασης και υποβάλλει, ταυτόχρονα, εκτίμηση σχετικά με την εφαρμογή της παρούσας απόφασης και τον συντονισμό μεταξύ των Διεθνών Χρηματοπιστωτικών Ιδρυμάτων που ενέχονται στα σχέδια. Οι πληροφορίες που υποβάλει η Επιτροπή στο Ευρωπαϊκό Κοινοβούλιο και το Συμβούλιο περιλαμβάνουν αξιολόγηση της συμβολής της δανειοδότησης στο πλαίσιο της παρούσας απόφασης για την εκπλήρωση των στόχων της Κοινότητας στο πλαίσιο της Βόρειας Διάστασης.Για τους σκοπούς του πρώτου εδαφίου, η ΕΤΕπ διαβιβάζει στην Επιτροπή τις κατάλληλες πληροφορίες.Άρθρο 4ΔιάρκειαΗ εγγύηση καλύπτει δάνεια που υπογράφονται εντός τριετίας από την ημερομηνία έκδοσης της παρούσας απόφασης. Η περίοδος αυτή παρατείνεται αυτομάτως επί εξάμηνο εάν, κατά την εκπνοή της τριετίας, τα υπογραφέντα από την ΕΤΕπ δάνεια υπολείπονται του συνολικού ανωτάτου ορίου που ορίζεται στο άρθρο 2.Άρθρο 5Τελικές διατάξεις1. Η παρούσα απόφαση παράγει αποτελέσματα από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.2. Η ΕΤΕπ και η Επιτροπή θέτουν τους όρους βάσει των οποίων χορηγείται η εγγύηση.Βρυξέλλες, 6 Νοεμβρίου 2001.Για το ΣυμβούλιοΟ ΠρόεδροςD. Reynders(1) ΕΕ C 240 Ε της 28.8.2001, σ. 295.(2) Γνώμη η οποία διατυπώθηκε στις 24 Οκτωβρίου 2001 (δεν έχει ακόμα δημοσιευθεί στην Επίσημη Εφημερίδα).


title: 2005/536/EK: Απόφαση του Ευρωπαϊκού Κοινοβουλίου, της 12ης Απριλίου 2005, σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2003, Τμήμα VII — Επιτροπή των Περιφερειών

text:
               27.7.2005

               EL

               Επίσημη Εφημερίδα της Ευρωπαϊκής Ένωσης

               L 196/53

      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

   της 12ης Απριλίου 2005
   σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2003, Τμήμα VII — Επιτροπή των Περιφερειών
   (2005/536/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2003 (1),
   έχοντας υπόψη το λογαριασμό εσόδων και εξόδων και τον ισολογισμό για το οικονομικό έτος 2003 (C6-0020/2005),
   έχοντας υπόψη την ετήσια έκθεση του Ευρωπαϊκού Ελεγκτικού Συνεδρίου για το οικονομικό έτος 2003, μαζί με τις απαντήσεις των θεσμικών οργάνων (2),
   έχοντας υπόψη τη δήλωση αξιοπιστίας όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων που παρέσχε το Ευρωπαϊκό Ελεγκτικό Συνέδριο σύμφωνα με το άρθρο 248 της συνθήκης ΕΚ (3),
   έχοντας υπόψη το άρθρο 272 παράγραφος 10 και τα άρθρα 275 και 276 της συνθήκης ΕΚ,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 50, το άρθρο 86 παράγραφος 4 και τα άρθρα 145, 146 και 147,
   έχοντας υπόψη το δημοσιονομικό κανονισμό της 21ης Δεκεμβρίου 1977 που εφαρμόζεται στον γενικό προϋπολογισμό των Ευρωπαϊκών Κοινοτήτων (5),
   έχοντας υπόψη το άρθρο 71 και το παράρτημα V του κανονισμού του,
   έχοντας υπόψη την έκθεση της επιτροπής ελέγχου του προϋπολογισμού (Α6-0066/2005),

               1.

               χορηγεί απαλλαγή στο Γενικό Γραμματέα της Επιτροπής των Περιφερειών για την εκτέλεση του προϋπολογισμού για το οικονομικό έτος 2003·

               2.

               υποβάλλει τις παρατηρήσεις του στο συνοδευτικό ψήφισμα·

               3.

               αναθέτει στον Πρόεδρό του να διαβιβάσει την παρούσα απόφαση και το συνοδευτικό ψήφισμα στο Συμβούλιο, την Επιτροπή, το Δικαστήριο, το Ελεγκτικό Συνέδριο, την Ευρωπαϊκή Οικονομική και Κοινωνική Επιτροπή, την Επιτροπή των Περιφερειών και το Διαμεσολαβητή, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Josep BORRELL FONTELLES

            Ο Γενικός Γραμματέας

         Julian PRIESTLEY

      (1)  ΕΕ L 54 της 28.2.2003, σ. 1.

      (2)  ΕΕ C 293 της 30.11.2004, σ. 1.

      (3)  ΕΕ C 294 της 30.11.2004, σ. 99.

      (4)  ΕΕ L 248 της 16.9.2002, σ. 1.

      (5)  ΕΕ L 356 της 31.12.1977, σ. 1.

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ

      που περιέχει τις παρατηρήσεις οι οποίες αποτελούν μέρος της απόφασης σχετικά με την απαλλαγή για την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2003, Τμήμα VII — Επιτροπή των Περιφερειών
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
      έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2003 (1),
      έχοντας υπόψη το λογαριασμό εσόδων και εξόδων και τον ισολογισμό για το οικονομικό έτος 2003 (C6-0020/2005),
      έχοντας υπόψη την ετήσια έκθεση του Ευρωπαϊκού Ελεγκτικού Συνεδρίου για το οικονομικό έτος 2003, μαζί με τις απαντήσεις των θεσμικών οργάνων (2),
      έχοντας υπόψη τη δήλωση αξιοπιστίας όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων που παρέσχε το Ευρωπαϊκό Ελεγκτικό Συνέδριο σύμφωνα με το άρθρο 248 της συνθήκης ΕΚ (3),
      έχοντας υπόψη το άρθρο 272 παράγραφος 10 και τα άρθρα 275 και 276 της συνθήκης ΕΚ,
      έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 50, το άρθρο 86 παράγραφος 4 και τα άρθρα 145, 146 και 147,
      έχοντας υπόψη το δημοσιονομικό κανονισμό της 21ης Δεκεμβρίου 1977 που εφαρμόζεται στον γενικό προϋπολογισμό των Ευρωπαϊκών Κοινοτήτων (5),
      έχοντας υπόψη το άρθρο 71 και το παράρτημα V του κανονισμού του,
      έχοντας υπόψη την έκθεση της επιτροπής ελέγχου του προϋπολογισμού (Α6-0066/2005),
      Η ετήσια έκθεση του Ευρωπαϊκού Ελεγκτικού Συνεδρίου

                  1.

                  επισημαίνει ότι η Επιτροπή των Περιφερειών διαχειρίστηκε προϋπολογισμό 38 999 436 ευρώ, του οποίου το 97,29 % (37 942 172,12 ευρώ) είχε δεσμευτεί σε αναλήψεις υποχρεώσεων και το 86,58 % (32 851 597 ευρώ) είχε δαπανηθεί έως τις 31 Δεκεμβρίου 2003·

                  2.

                  εκφράζει την ικανοποίησή του για το γεγονός ότι το Ελεγκτικό Συνέδριο, για πρώτη φορά, αξιολόγησε το περιβάλλον ελέγχου όλων των θεσμικών οργάνων ξεχωριστά και δημοσίευσε τις παρατηρήσεις του σε ιδιαίτερο τμήμα·

                  3.

                  επισημαίνει ότι η Επιτροπή των Περιφερειών δεν συμμορφώθηκε σε ορισμένους κανόνες σχετικά με το σύστημα εποπτείας και τους ελέγχους:

                              —

                              δεν υιοθετήθηκε χάρτης καθηκόντων των λογιστών,

                              —

                              δεν υιοθετήθηκαν ελάχιστα πρότυπα ελέγχου,

                              —

                              δεν πραγματοποιήθηκε ανάλυση κινδύνου για την καθιέρωση των καταλληλότερων διαδικασιών ελέγχου,

                              —

                              η παρακολούθηση των δικαιωμάτων των μονίμων υπαλλήλων και του λοιπού προσωπικού όσον αφορά τα διάφορα επιδόματα και αποζημιώσεις που προβλέπονται από τον κανονισμό υπηρεσιακής κατάστασης ήταν ανεπαρκής·

                        επισημαίνει, πάντως, ότι οι εσωτερικοί δημοσιονομικοί κανόνες της Επιτροπή των Περιφερειών εγκρίθηκαν στις 29 Ιανουαρίου 2003 και ο χάρτης καθηκόντων των λογιστών, το Μάιο του 2004·

                  4.

                  αναγνωρίζει ότι ορισμένες καθυστερήσεις στην εφαρμογή του δημοσιονομικού κανονισμού μπορούν να εξηγηθούν από το γεγονός ότι η οικονομική υπηρεσία της Επιτροπής των Περιφερειών βοήθησε την Υπηρεσία Καταπολέμησης της Απάτης (OLAF) σε μια εσωτερική έρευνα το 2003·

                  5.

                  επισημαίνει ότι η Επιτροπή των Περιφερειών απέκτησε για πρώτη φορά οικονομική και δημοσιονομική αυτονομία με τη συνθήκη του Άμστερνταμ το 2000·

                  6.

                  αναγνωρίζει ότι η Επιτροπή των Περιφερειών υιοθέτησε ορισμένα πρότυπα ελέγχου το 2003· ωστόσο, λείπει ακόμη το αναλυτικό έγγραφο που να περιγράφει το σύστημα ελάχιστων προτύπων ελέγχου· ζητεί να του διατεθεί αντίγραφο του εγγράφου όταν αυτό εγκριθεί·

                  7.

                  ζητεί από την Επιτροπή των Περιφερειών να επαληθεύει συστηματικά τα δικαιώματα των μονίμων υπαλλήλων·

                  8.

                  επισημαίνει ότι η Επιτροπή των Περιφερειών έχει δημοσιεύσει στις ιστοσελίδες της τις συμβάσεις που έχει αναθέσει·

            Συνέχεια που δόθηκε στη διαδικασία απαλλαγής του 2002

                  9.

                  επισημαίνει τις ακόλουθες παρατηρήσεις από την απαλλαγή του 2001: «… διαφάνηκε, ωστόσο, συστηματική ανεπάρκεια και αμέλεια όσον αφορά την τήρηση των βασικών κανόνων των διαδικασιών σύναψης συμβάσεων και της δημοσιονομικής διαχείρισης, μαζί με στοιχεία για απάτες και εικονικές προσφορές» (6)·

                  10.

                  επισημαίνει ότι ο νέος Γενικός Γραμματέας έδωσε εντολή για την έναρξη διοικητικής έρευνας μετά τα αποτελέσματα της έρευνας που διεξήγαγε η OLAF, αν και τα αποτελέσματα δεν κοινοποιήθηκαν στην Επιτροπή Ελέγχου των Προϋπολογισμών έγκαιρα για την απαλλαγή για το 2002· « … ο Γενικός Γραμματέας συμπεραίνει στην έκθεσή του ότι η έρευνα εντόπισε διάφορες παραλείψεις και έλλειψη επαγγελματισμού καθώς επίσης … διοικητικές αδυναμίες. Ωστόσο … , καμιά από τις επιμέρους αυτές παραλείψεις θα μπορούσε να θεωρηθεί … αρκετά σοβαρή ώστε να δικαιολογεί την κίνηση πειθαρχικών διαδικασιών εναντίον οποιουδήποτε από τους εμπλεκομένους υπαλλήλους» (7)· σημειώνει ότι, αφότου ολοκληρώθηκε η έκθεση, ουδείς εκ των υπαλλήλων των οποίων ο ρόλος απετέλεσε αντικείμενο της διοικητικής έρευνας δεν έχει προαχθεί·

                  11.

                  επισημαίνει ότι αρχικά χορηγήθηκε στο Γενικό Γραμματέα άδεια άνευ αποδοχών και στη συνέχεια πρόωρη συνταξιοδότηση από το Σεπτέμβριο του 2004, παρά την εκπεφρασμένη αντίθετη βούληση του Ευρωπαϊκού Κοινοβουλίου·

                  12.

                  υπογραμμίζει εκ νέου τη στήριξή του στον εσωτερικό ελεγκτή, ο οποίος επέστησε την προσοχή της Επιτροπής Ελέγχου των Προϋπολογισμών σε παρατυπίες που σημειώθηκαν στην Επιτροπή των Περιφερειών, καθώς και την εμπιστοσύνη που έχει στην ατομική και επαγγελματική του ακεραιότητα· είναι ικανοποιημένο διότι και η Επιτροπή των Περιφερειών συμμερίζεται αυτήν την άποψη, όπως προκύπτει από την επιστολή της 26ης Νοεμβρίου 2003 που απηύθυνε ο πρόεδρος της Επιτροπής των Περιφερειών προς τον εσωτερικό ελεγκτή: «Με ευχαρίστηση πληροφορούμαι ότι ο ασκών χρέη Γενικού Γραμματέα επιβεβαίωσε την πρόθεσή του να σας βοηθήσει να εκτελέσετε με τον επαγγελματικό και δέοντα τρόπο τα καθήκοντά σας ως εσωτερικός ελεγκτής με την πλήρη στήριξη και συνεργασία τόσο των μελών όσο και του προσωπικού της Επιτροπής των Περιφερειών»· επιπλέον, ο Γενικός Γραμματέας της Επιτροπής των Περιφερειών σε γραπτή ανακοίνωσή του προς τον εισηγητή τόνισε: «… τον θετικό ρόλο που διαδραμάτισε (ο εσωτερικός ελεγκτής) εντοπίζοντας ορισμένες αδυναμίες στη διοίκηση της Επιτροπής των Περιφερειών. Αυτό υπήρξε η αφετηρία για τη διαδικασία της διοικητικής μεταρρύθμισης την οποία άρχισε η Επιτροπή των Περιφερειών τους τελευταίους μήνες του 2003, προκειμένου να εξαλείψει τις εντοπισθείσες αδυναμίες, ιδιαίτερα στον τομέα της δημοσιονομικής διαχείρισης»·

                  13.

                  αναγνωρίζει ότι η Επιτροπή των Περιφερειών, υπό τον νέο Γενικό Γραμματέα, έχει καταβάλει επίπονες προσπάθειες για να επιταχύνει τις διοικητικές της διαδικασίες, δρομολογώντας μια διοικητική μεταρρύθμιση και ότι το Κοινοβούλιο τηρείται ενήμερο για την επιτελούμενη πρόοδο σε τακτική βάση· αναγνωρίζει με ικανοποίηση τις μέχρι σήμερα πραγματοποιηθείσες ενέργειες·

            Ετήσια έκθεση δραστηριότητας του διατάκτη και ετήσια έκθεση του εσωτερικού ελεγκτή

                  14.

                  επισημαίνει ότι η Επιτροπή των Περιφερειών δαπάνησε 117 693 ευρώ για πέντε εξωτερικές μελέτες· εκφράζει την ικανοποίησή του για τις πρόσθετες πληροφορίες σχετικά με τη χρήση των μελετών για το έργο της επιτροπής·

                  15.

                  επισημαίνει ότι δεν έχει λάβει ούτε την έκθεση της Επιτροπής των Περιφερειών σύμφωνα με το άρθρο 86 παράγραφος 4 του δημοσιονομικού κανονισμού ούτε την ετήσια έκθεση του εσωτερικού ελεγκτή· επισημαίνει ότι η θέση του εσωτερικού ελεγκτή δεν είχε καλυφθεί το δεύτερο εξάμηνο του 2004 και τελικά προκηρύχτηκε δύο φορές· ζητεί να ενημερωθεί σχετικά με το αποτέλεσμα της συγκεκριμένης διαδικασίας πρόσληψης·

            Λοιπές παρατηρήσεις

                  16.

                  εκφράζει την ικανοποίησή του για το γεγονός ότι η Επιτροπή των Περιφερειών αξιολογεί σε τακτική βάση τον αντίκτυπο του πολιτικού της έργου· ζητεί να λαμβάνει επίσης τις ετήσιες εκθέσεις αντικτύπου στο πλαίσιο της διαδικασίας απαλλαγής·

                  17.

                  εξακολουθεί να ανησυχεί για το σύστημα πολιτικού ελέγχου στην Επιτροπή των Περιφερειών· ζητεί από την Επιτροπή των Περιφερειών:

                              —

                              να εξετάσει τη δυνατότητα επίσημης σύστασης διάσκεψης των προέδρων (Ομάδων) ως πολιτικής οργανωτικής επιτροπής,

                              —

                              να εκτιμήσει την αποτελεσματικότητα του προεδρείου (που περιλαμβάνει περισσότερα από 50 μέλη),

                              —

                              να εξακολουθήσει να εργάζεται για μεγαλύτερη αποτελεσματικότητα της επιτροπής οικονομικών και διοικητικών θεμάτων σημειώνοντας ότι το απλοποιημένο σύστημα συνιστά σημαντική βελτίωση σε σύγκριση με το αρχικό σύστημα, και να ενημερώσει την αρμόδια επιτροπή του Κοινοβουλίου εγκαίρως για τη διαδικασία απαλλαγής για το 2004·

                  18.

                  συγχαίρει την Επιτροπή των Περιφερειών για το ολοκληρωμένο προπαρασκευαστικό έργο που επετέλεσε το 2003 ενόψει της διεύρυνσης· θα παρακολουθήσει την εφαρμογή των ληφθέντων μέτρων στην έκθεση απαλλαγής για το 2004·

                  19.

                  ζητεί από την Επιτροπή των Περιφερειών να εκτιμήσει τις επιπτώσεις του νέου δημοσιονομικού κανονισμού στο διοικητικό και πολιτικό έργο του εγκαίρως για την αναθεώρησή του το 2005/2006 και να διαβιβάσει τα πορίσματά της στο Ευρωπαϊκό Κοινοβούλιο.

         (1)  ΕΕ L 54 της 28.2.2003, σ. 1.

         (2)  ΕΕ C 293 της 30.11.2004, σ. 1.

         (3)  ΕΕ C 294 της 30.11.2004, σ. 99.

         (4)  ΕΕ L 248 της 16.9.2002, σ. 1.

         (5)  ΕΕ L 356 της 31.12.1977, σ. 1.

         (6)  ΕΕ L 57 της 25.2.2004, σ. 8.

         (7)  Επιστολή του προέδρου της Επιτροπής των Περιφερειών στον πρόεδρο και εισηγητή της επιτροπής ελέγχου προϋπολογισμών της 6ης Μαΐου 2004.


title: Αποφαση 2007/551/ΚΕΠΠΑ/ΔΕ του όυμβουλίου, της 23ης Ιουλίου 2007 , για την υπογραφή, εξ ονόματος της Ευρωπαϊκής Ένωσης, συμφωνίας μεταξύ της Ευρωπαϊκής Ένωσης και των Ηνωμένων Πολιτειών της Αμερικής για την επεξεργασία και τη διαβίβαση δεδομένων από τις καταστάσεις με τα ονόματα των επιβατών (PNR) από τους αερομεταφορείς στο πουργείο Εσωτερικής Ασφάλειας των Ηνωμένων Πολιτειών (DHS) (Συμφωνία 2007 PNR)

text:
               4.8.2007

               EL

               Επίσημη Εφημερίδα της Ευρωπαϊκής Ένωσης

               L 204/16

         ΑΠΟΦΑΣΗ 2007/551/ΚΕΠΠΑ/ΔΕΥ ΤΟΥ ΌΥΜΒΟΥΛΊΟΥ
   της 23ης Ιουλίου 2007
   για την υπογραφή, εξ ονόματος της Ευρωπαϊκής Ένωσης, συμφωνίας μεταξύ της Ευρωπαϊκής Ένωσης και των Ηνωμένων Πολιτειών της Αμερικής για την επεξεργασία και τη διαβίβαση δεδομένων από τις καταστάσεις με τα ονόματα των επιβατών (PNR) από τους αερομεταφορείς στο Υπουργείο Εσωτερικής Ασφάλειας των Ηνωμένων Πολιτειών (DHS) (Συμφωνία 2007 PNR)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως τα άρθρα 24 και 38,
   Εκτιμώντας τα ακόλουθα:

               (1)

               Η συμφωνία μεταξύ της Ευρωπαϊκής Ένωσης και των Ηνωμένων Πολιτειών της Αμερικής για την επεξεργασία και τη διαβίβαση δεδομένων από τις καταστάσεις με τα ονόματα των επιβατών (εφεξής «PNR») από τους αερομεταφορείς στο υπουργείο εσωτερικής ασφάλειας των Ηνωμένων Πολιτειών (εφεξής «DHS»), η οποία υπογράφηκε στις 19 Οκτωβρίου 2006 (1), λήγει στις 31 Ιουλίου 2007 το αργότερο, εκτός εάν παραταθεί με αμοιβαία γραπτή συμφωνία.

               (2)

               Στις 22 Φεβρουαρίου 2007, το Συμβούλιο αποφάσισε να εξουσιοδοτήσει την Προεδρία, επικουρούμενη από την Επιτροπή, να αρχίσει διαπραγματεύσεις για μακροπρόθεσμη συμφωνία επί του ιδίου θέματος. Οι εν λόγω διαπραγματεύσεις υπήρξαν επιτυχείς και εκπονήθηκε νέα συμφωνία.

               (3)

               Στη συνοδευτική επιστολή της νέας συμφωνίας, το DHS παρέχει εγγυήσεις για την προστασία των δεδομένων PNR, τα οποία του διαβιβάζονται από την Ευρωπαϊκή Ένωση και αφορούν επιβατικές πτήσεις από ή προς τις Ηνωμένες Πολιτείες.

               (4)

               Το DHS και η Ευρωπαϊκή Ένωση, μέσω προσώπου που θα ορισθεί ειδικά για το σκοπό αυτό, θα επανεξετάζει τακτικά την εφαρμογή των εγγυήσεων που περιλαμβάνονται στη συνοδευτική επιστολή, ώστε, υπό το πρίσμα της επανεξέτασης αυτής, τα μέρη να λαμβάνουν τα μέτρα που κρίνονται αναγκαία.

               (5)

               Η συμφωνία θα πρέπει να υπογραφεί, με την επιφύλαξη της μεταγενέστερης σύναψής της.

               (6)

               Το άρθρο 9 της συμφωνίας προβλέπει ότι η συμφωνία θα εφαρμοσθεί προσωρινά από την ημερομηνία υπογραφής της. Τα κράτη μέλη θα πρέπει, επομένως, να εφαρμόζουν τις διατάξεις της από την ημερομηνία εκείνη σύμφωνα με το ισχύον εσωτερικό δίκαιο.

         ΑΠΟΦΑΣΙΖΕΙ:
   Άρθρο 1
   Η υπογραφή της συμφωνίας μεταξύ της Ευρωπαϊκής Ένωσης και των Ηνωμένων Πολιτειών της Αμερικής για την επεξεργασία και τη διαβίβαση δεδομένων από τις καταστάσεις με τα ονόματα των επιβατών (PNR) από τους αερομεταφορείς στο υπουργείο εσωτερικής ασφάλειας των Ηνωμένων Πολιτειών (DHS) (Συμφωνία 2007 PNR), εγκρίνεται εξ ονόματος της Ευρωπαϊκής Ένωσης, με την επιφύλαξη της σύναψής της.
   Το κείμενο της συμφωνίας, η συνοδευτική επιστολή του DHS και η απαντητική επιστολή της Ευρωπαϊκής Ένωσης επισυνάπτονται στην παρούσα απόφαση.
   Άρθρο 2
   Ο Πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία εξ ονόματος της Ευρωπαϊκής Ένωσης, με την επιφύλαξη της σύναψής της.
   Άρθρο 3
   Σύμφωνα με το σημείο 9 της συμφωνίας, οι διατάξεις της συμφωνίας εφαρμόζονται προσωρινά από την ημερομηνία υπογραφής της σύμφωνα με το ισχύον εσωτερικό δίκαιο, έως ότου η συμφωνία αρχίσει να ισχύει.

      Βρυξέλλες, 23 Ιουλίου 2007.

            Για το Συμβούλιο

            Ο Πρόεδρος

         L. AMADO

      (1)  ΕΕ L 298 της 27.10.2006, σ. 29.
   Δήλωση η οποία πρέπει να γίνει εξ ονόματος της Ευρωπαϊκής Ένωσης κατά τη στιγμή της υπογραφής της συμφωνίας μεταξύ της Ευρωπαϊκής Ένωσης και των Ηνωμένων Πολιτειών της Αμερικής για την επεξεργασία και τη διαβίβαση δεδομένων από τις καταστάσεις με τα ονόματα των επιβατών («PNB») από τους αερομεταφορείς στο Υπουργείο Εσωτερικής Ασφαλείας των Ηνωμένων Πολιτειών (DST) (Συμφωνία 2007 PNB)
   «Η παρούσα συμφωνία, μολονότι ούτε παρεκκλίνει από τη νομοθεσία της ΕΕ ή των κρατών μελών της ούτε την τροποποιεί, θα εφαρμόζεται προσωρινά, εν αναμονή της έναρξης ισχύος της, από τα κράτη μέλη καλή τη πίστει, στο πλαίσιο των ισχυουσών εθνικών νομοθετικών διατάξεών τους.»
   ΜΕΤΑΦΡΑΣΗ

               Luis Amado

               Πρόεδρος του Συμβουλίου

               175 Rue de la Loi,

               Β-1048

               Βρυξέλλες

         Προκειμένου να δοθεί απάντηση στο ερώτημα της Ευρωπαϊκής Ένωσης και να επιβεβαιωθεί η σημασία που αποδίδει η αμερικανική κυβέρνηση στην προστασία της ιδιωτικής ζωής, με την παρούσα επιστολή επιδιώκει να διευκρινισθεί πώς χειρίζεται το υπουργείο εσωτερικής ασφάλειας των Ηνωμένων Πολιτειών (DHS) τη συλλογή, χρήση και αποθήκευση των καταστάσεων με τα ονόματα των επιβατών (PNR). Καμία από τις εκτιθέμενες στην επιστολή πολιτικές δεν δημιουργεί ούτε παρέχει δικαιώματα ή πλεονεκτήματα σε ιδιωτικό ή δημόσιο πρόσωπο ή φορέα, ούτε μέτρο πέραν όσων διευκρινίζονται στη συμφωνία μεταξύ ΕΕ και ΗΠΑ για την επεξεργασία και τη διαβίβαση PNR από τους αερομεταφορείς στο DHS, η οποία υπεγράφη τον Ιούλιο του 2007 (εφεξής «συμφωνία»). Απεναντίας, η παρούσα επιστολή παρέχει τις εγγυήσεις και αντανακλά τις πολιτικές που εφαρμόζει το DHS στα δεδομένα PNR τα οποία αφορούν πτήσεις μεταξύ ΗΠΑ και Ευρωπαϊκής Ένωσης (PNR ΕΕ) δυνάμει του δικαίου των ΗΠΑ.
   I.   Σκοπός για τον οποίο χρησιμοποιούνται οι PNR:
   Το DHS χρησιμοποιεί τις PNR της ΕΕ αποκλειστικά για την πρόληψη και την καταπολέμηση: 1. της τρομοκρατίας και των σχετικών εγκλημάτων, 2. άλλων σοβαρών εγκλημάτων διεθνούς χαρακτήρα, συμπεριλαμβανομένου του οργανωμένου εγκλήματος και 3. της διαφυγής της σύλληψης ή προφυλάκισης για τα προαναφερόμενα εγκλήματα. Οι PNR μπορεί, κατά περίπτωση, να χρησιμοποιούνται για την προστασία των ζωτικών συμφερόντων του υποκειμένου των δεδομένων ή άλλων προσώπων, ή σε ποινικές δικαστικές διαδικασίες, ή όπως άλλως ορίζεται από τον νόμο. Το DHS θα ενημερώσει την ΕΕ σε περίπτωση θέσπισης στις ΗΠΑ νομοθεσίας με ουσιαστικό αντίκτυπο στις δηλώσεις που γίνονται στην παρούσα επιστολή.
   II.   Κοινοποίηση PNR:
   Το DHS κοινοποιεί τα δεδομένα PNR ΕΕ μόνον για τους σκοπούς που αναφέρονται στο άρθρο I.
   Το DHS χειρίζεται τα δεδομένα PNR ΕΕ ως ευαίσθητα και εμπιστευτικά σύμφωνα με τo αμερικανικό δίκαιο και, κατά την κρίση του, παρέχει δεδομένα PNR μόνον σε άλλες εγχώριες κυβερνητικές αρχές με καθήκοντα επιβολής της εφαρμογής του νόμου, δημόσιας ασφάλειας ή αντιτρομοκρατικής δράσης, για περιπτώσεις σχετικές με την αντιτρομοκρατική δράση, το διεθνές έγκλημα και τη δημόσια ασφάλεια (συμπεριλαμβάνονται απειλές, πτήσεις, άτομα και διαδρομές που εμπνέουν ανησυχία), τις οποίες εξετάζουν ή ερευνούν, σύμφωνα με τον νόμο, και δυνάμει γραπτών συμφωνιών και του αμερικανικού δικαίου για την ανταλλαγή πληροφοριών μεταξύ αρχών της κυβέρνησης των ΗΠΑ. Η πρόσβαση περιορίζεται αυστηρά στις προαναφερόμενες περιπτώσεις, αναλόγως του χαρακτήρα της καθεμίας εξ αυτών.
   Τα δεδομένα PNR ΕΕ ανταλλάσσονται μόνον με άλλες κυβερνητικές αρχές τρίτων χωρών αφού εξετασθούν η σκοπούμενη χρήση /χρήσεις και η ικανότητα προστασίας των πληροφοριών εκ μέρους του αποδέκτη. Πλην εκτάκτων περιστάσεων, κάθε τέτοια ανταλλαγή δεδομένων γίνεται δυνάμει ρητών συμφωνιών μεταξύ των Μερών οι οποίες εμπεριέχουν προστασία των προσωπικών δεδομένων εφάμιλλη με την εφαρμοζόμενη στα PNR ΕΕ από το DHS, όπως περιγράφεται στη δεύτερη παράγραφο του παρόντος.
   III.   Είδη συλλεγόμενων πληροφοριών:
   Τα περισσότερα στοιχεία δεδομένων που περιέχουν τα δεδομένα PNR μπορούν να περιέλθουν σε γνώση του DHS με την εξέταση του αεροπορικού εισιτηρίου και άλλων ταξιδιωτικών εγγράφων του ατόμου δυνάμει του συνήθους συνοριακού ελέγχου από την αντίστοιχη αρχή, αλλά η ικανότητα ηλεκτρονικής παραλαβής των δεδομένων αυτών ενισχύει σημαντικά την ικανότητα του DHS να επικεντρώσει τους πόρους του σε μελήματα υψηλού κινδύνου, διευκολύνοντας έτσι και προστατεύοντας τους καλή τη πίστει ταξιδιώτες.
   Είδη συλλεγόμενων PNR ΕΕ:

               1)

               Κωδικός εύρεσης PNR

               2)

               Ημερομηνία κράτησης/ έκδοσης εισιτηρίου

               3)

               Ημερομηνία/ημερομηνίες σκοπούμενου ταξιδιού

               4)

               Όνομα/ονόματα

               5)

               Διαθέσιμες πληροφορίες για συχνό ταξιδιώτη και σχετικά οφέλη (δηλαδή δωρεάν εισιτήρια, καλύτερη θέση, κ.λπ.)

               6)

               Άλλα ονόματα στην PNR, συμπεριλαμβανομένου του αριθμού ταξιδιωτών στην PNR

               7)

               Κάθε διαθέσιμη πληροφορία για σύνδεσμο επαφής (συμπεριλαμβανομένων πληροφοριών για τον εντολέα)

               8)

               Κάθε διαθέσιμη πληροφορία πληρωμών και διακανονισμών (δεν συμπεριλαμβάνονται άλλες λεπτομέρειες της συναλλαγής σχετικά με πιστωτική κάρτα ή λογαριασμό και που δεν συνδέονται με την ταξιδιωτική συναλλαγή)

               9)

               Ταξιδιωτικό δρομολόγιο συγκεκριμένης PNR

               10)

               Ταξιδιωτικό πρακτορείο/ταξιδιωτικός πράκτορας

               11)

               Πληροφορίες για κοινό κωδικό

               12)

               Διαχωρισμένα/κατανεμημένα δεδομένα

               13)

               Ταξιδιωτικό καθεστώς επιβάτη (συμπεριλαμβάνονται οι επιβεβαιώσεις κράτησης και το καθεστώς ελέγχου)

               14)

               Πληροφορίες για την έκδοση εισιτηρίων, συμπεριλαμβανομένου του αριθμού εισιτηρίου, των εισιτηρίων απλής μετάβασης και της αυτοματοποιημένης τιμής εισιτηρίου

               15)

               Όλες οι πληροφορίες σχετικά με τις αποσκευές

               16)

               Πληροφορίες για τη θέση επιβατών, συμπεριλαμβανομένου του αριθμού θέσης

               17)

               Γενικές παρατηρήσεις, συμπεριλαμβανομένων πληροφοριών OSI, SSI και SSR

               18)

               Όλες οι συλλεγόμενες πληροφορίες APIS

               19)

               Όλες οι αλλαγές στο ιστορικό της PNR που αριθμούνται στους αριθμούς 1 έως 18.

         Στον βαθμό που ευαίσθητα δεδομένα PNR ΕΕ (δηλαδή δεδομένα προσωπικού χαρακτήρα που αποκαλύπτουν φυλετική ή εθνοτική καταγωγή, πολιτικές απόψεις, θρησκευτικές ή φιλοσοφικές πεποιθήσεις, συμμετοχή σε συνδικαλιστικές οργανώσεις, και δεδομένα σχετικά με την υγεία ή τη σεξουαλική ζωή του ατόμου), όπως διευκρινίζονται από τους κωδικούς και όρους PNR τους οποίους έχει εντοπίσει το DHS σε διαβούλευση με την Ευρωπαϊκή Επιτροπή, περιλαμβάνονται στους ανωτέρω τύπους δεδομένων PNR ΕΕ, το DHS χρησιμοποιεί αυτοματοποιημένο σύστημα το οποίο φιλτράρει αυτούς τους ευαίσθητους κωδικούς και όρους PNR και δεν κάνει χρήση των πληροφοριών αυτών. Το DHS διαγράφει άμεσα τα ευαίσθητα δεδομένα PNR ΕΕ, εκτός αν η πρόσβαση σε αυτά είναι απαραίτητη σε εξαιρετική περίπτωση, όπως περιγράφεται στην επόμενη παράγραφο.
   Κατ’ ανάγκη σε εξαιρετική περίπτωση κατά την οποία η ζωή υποκειμένου δεδομένων ή τρίτων ενδέχεται να κινδυνεύει ή να απειλείται σοβαρά, αξιωματούχοι του DHS μπορούν να απαιτούν και να χρησιμοποιούν στις PNR ΕΕ άλλες πληροφορίες πέραν όσων απαριθμούνται ανωτέρω, συμπεριλαμβανομένων των ευαίσθητων δεδομένων. Στην περίπτωση αυτή, το DHS θα διατηρεί ένα μητρώο πρόσβασης σε κάθε ευαίσθητο δεδομένο της PNR ΕΕ και θα διαγράφει το δεδομένο εντός 30 ημερών μόλις ο σκοπός για τον οποίο χρησιμοποιήθηκε η πρόσβαση σε αυτό έχει επιτευχθεί και η διατήρησή του δεν απαιτείται από το νόμο. Το DHS θα ειδοποιεί συνήθως εντός 48 ωρών την Ευρωπαϊκή Επιτροπή (ΓΔ Δικαιοσύνης, Ελευθερίας και Ασφάλειας) ότι έχει γίνει πρόσβαση στα δεδομένα αυτά, συμπεριλαμβανομένων των ευαίσθητων δεδομένων.
   IV.   Πρόσβαση και επανόρθωση:
   Το DHS έχει λάβει την πολιτική απόφαση να επεκτείνει τις προστασίες του νόμου περί ιδιωτικής ζωής στα δεδομένα PNR που αποθηκεύονται στις υπηρεσίες εναέριας κυκλοφορίας (ATS), ανεξαρτήτως της εθνικότητας ή χώρας διαμονής του υποκειμένου των δεδομένων, συμπεριλαμβανομένων των δεδομένων που αφορούν ευρωπαίους πολίτες. Σύμφωνα με το αμερικανικό δίκαιο, το DHS διατηρεί επίσης ένα σύστημα προσβάσιμο στα άτομα, ανεξαρτήτως της εθνικότητας ή της χώρας διαμονής τους, για την εξασφάλιση αποκατάστασης έναντι προσώπων που αναζητούν πληροφορίες ή διόρθωση της PNR. Οι πολιτικές αυτές είναι προσβάσιμες στον ιστότοπο του DHS, www.dhs.gov.
   Επιπροσθέτως, η PNR που παρασχέθηκε από ή εξ ονόματος ενός ατόμου ανακοινώνεται στο άτομο σύμφωνα με τον αμερικανικό νόμο περί ιδιωτικής ζωής και τον αμερικανικό νόμο περί ελευθερίας της ενημέρωσης (FOIA). Ο FOIA επιτρέπει σε κάθε πρόσωπο (ανεξαρτήτως της εθνικότητας ή χώρας διαμονής) να έχει πρόσβαση στα μητρώα της ομοσπονδιακής υπηρεσίας των ΗΠΑ, εκτός εάν τα μητρώα αυτά (ή τμήμα αυτών) προστατεύονται από την κοινοποίηση δυνάμει εξαιρέσεως προβλεπόμενης από τον FOIA. Το DHS δεν αποκαλύπτει δεδομένα PNR στο κοινό, με την εξαίρεση των υποκειμένων των δεδομένων ή των εκπροσώπων τους σύμφωνα με το αμερικανικό δίκαιο. Οι αιτήσεις πρόσβασης σε προσωπικά αναγνωρίσιμες πληροφορίες που περιέχονται στην PNR και παρασχέθηκαν από τον αιτούντα μπορούν να υποβάλλονται στην FOIA/PA Unit, Office of Field Operations, U.S. Customs and Border Protection, Room 5.5-C, 1300 Pennsylvania Avenue, NW, Washington, DC 20229 [τηλ. (202) 344-1850 και φαξ (202) 344-2791].
   Σε ορισμένες εξαιρετικές περιστάσεις, το DHS δύναται να ασκεί την εξουσία του δυνάμει του FOIA για να αρνηθεί ή να αναβάλει την κοινοποίηση ολόκληρου ή μέρους του μητρώου PNR στον πρώτον αιτούντα, σύμφωνα με τον τίτλο 5, κώδικας ΗΠΑ, τμήμα 552(β). Δυνάμει του FOIA, ο αιτών έχει την εξουσία να προσφύγει διοικητικώς και δικαστικώς κατά της αποφάσεως του DHS να μην παράσχει την πληροφορία.
   V.   Εκτέλεση:
   Διοικητικά, αστικά και ποινικά μέτρα επιβολής της εφαρμογής προβλέπονται βάσει του αμερικανικού δικαίου για παραβάσεις των αμερικανικών κανόνων ιδιωτικής ζωής και της μη επιτρεπόμενης κοινοποίησης των αμερικανικών μητρώων. Οι σχετικές διατάξεις περιλαμβάνουν αλλά δεν περιορίζονται στον τίτλο 18, κώδικας ΗΠΑ, τμήματα 641 και 1030 και τίτλος 19, κώδικας ομοσπονδιακών κανονισμών, τμήμα 103.34.
   VI.   Γνωστοποίηση:
   Το DHS έχει παράσχει πληροφορίες στο ταξιδιωτικό κοινό για την επεξεργασία εκ μέρους του των δεδομένων PNR μέσω δημοσιεύσεων στην Ομοσπονδιακή Επίσημη Εφημερίδα και στον ιστότοπό της. Το DHS θα παράσχει περαιτέρω στις αεροπορικές εταιρείες έντυπο γνωστοποίησης σχετικά με τη συλλογή PNR και τις πρακτικές αποζημίωσης το οποίο θα διατίθεται στο κοινό. Το DHS και η ΕΕ θα συνεργασθούν με τα ενδιαφερόμενα μέρη στον κλάδο των αερομεταφορών για να προωθηθεί μεγαλύτερη προβολή της γνωστοποίησης αυτής.
   VII.   Διατήρηση δεδομένων:
   Το DHS φυλάσσει τα δεδομένα PNR ΕΕ σε ενεργό αναλυτική βάση δεδομένων για επτά χρόνια, μετά την πάροδο των οποίων τα δεδομένα θα μεταφερθούν σε «αδρανές», μη επιχειρησιακό καθεστώς. Τα δεδομένα σε «αδρανές» καθεστώς θα διατηρηθούν για οκτώ χρόνια και η πρόσβαση σε αυτά είναι δυνατή μόνον με την έγκριση ανώτερου αξιωματούχου του DHS τον οποίο ορίζει ο Υπουργός Εσωτερικής Ασφάλειας και μόνο όσον αφορά αναγνωρίσιμη περίπτωση, απειλή ή κίνδυνο. Αναμένουμε ότι τα δεδομένα PNR ΕΕ θα διαγραφούν στο τέλος της περιόδου αυτής, τα δε ζητήματα σχετικά με το αν και πότε πρέπει να καταστραφούν δεδομένα PNR που έχουν συλλεχθεί σύμφωνα με την παρούσα επιστολή θα εξετασθούν από το DHS και την ΕΕ στο πλαίσιο μελλοντικών συζητήσεων. Δεδομένα που σχετίζονται με συγκεκριμένη περίπτωση ή έρευνα μπορεί να διατηρούνται σε ενεργό βάση δεδομένων μέχρις ότου αυτή η περίπτωση ή έρευνα τεθεί στο αρχείο. Το DHS προτίθεται να επανεξετάσει κατά τα επόμενα επτά χρόνια τις επιπτώσεις αυτών των κανόνων διατήρησης για επιχειρήσεις και έρευνες, με γνώμονα την εμπειρία του. Το DHS θα συζητήσει τα αποτελέσματα αυτής της επανεξέτασης με την ΕΕ.
   Οι προαναφερόμενες περίοδοι διατήρησης εφαρμόζονται επίσης στα δεδομένα PNR ΕΕ που συλλέχθηκαν βάσει των συμφωνιών μεταξύ της ΕΕ και των ΗΠΑ, της 28ης Μαΐου 2004 και της 19ης Οκτωβρίου 2006.
   VIII.   Διαβίβαση:
   Με δεδομένες τις πρόσφατες διαπραγματεύσεις μας, αντιλαμβάνεστε ότι το DHS είναι έτοιμο για την όσο το δυνατό ταχύτερη μετάβαση σε ένα σύστημα προώθησης της διαβίβασης PNR από αεροπορικές εταιρείες που πραγματοποιούν πτήσεις μεταξύ ΕΕ και ΗΠΑ προς το DHS. Την προσέγγιση αυτή έχουν ήδη υιοθετήσει δεκατρείς αεροπορικές εταιρείες. Η ευθύνη για την έναρξη της μετάβασης στο σύστημα προώθησης ανήκει στους αερομεταφορείς, οι οποίοι πρέπει να διαθέσουν πόρους για τη μεταφορά των συστημάτων τους και να συνεργασθούν με το DHS για τη συμμόρφωση προς τις τεχνικές απαιτήσεις του. Το DHS θα πραγματοποιήσει αμέσως μετάβαση σε ένα τέτοιο σύστημα για τη διαβίβαση δεδομένων από τους εν λόγω αερομεταφορείς το αργότερο την 1η Ιανουαρίου 2008 για όλους τους αερομεταφορείς που έχουν εφαρμόσει σύστημα που συμμορφώνεται προς όλες τις τεχνικές απαιτήσεις του DHS. Για όσους αερομεταφορείς δεν εφαρμόζουν ένα τέτοιο σύστημα, παραμένει σε ισχύ το σημερινό σύστημα μέχρις ότου οι αερομεταφορείς θα έχουν εφαρμόσει σύστημα συμβατό με τις τεχνικές απαιτήσεις του DHS για τη διαβίβαση των δεδομένων PNR. Ωστόσο, η μετάβαση σε ένα σύστημα προώθησης δεν παρέχει στους αερομεταφορείς καμιά διακριτική ευχέρεια για να αποφασίζουν πότε, πώς ή ποια δεδομένα να προωθήσουν. Η περί τούτου απόφαση εμπίπτει στην αρμοδιότητα του DHS δυνάμει του αμερικανικού δικαίου.
   Υπό κανονικές συνθήκες, το DHS θα λαμβάνει αρχική διαβίβαση των δεδομένων PNR 72 ώρες πριν από μια προγραμματισμένη αναχώρηση και κατόπιν θα λαμβάνει επικαιροποίηση, εφόσον απαιτείται, για να εξασφαλισθεί η ακρίβεια των δεδομένων. Η εξασφάλιση ότι η λήψη αποφάσεων με βάση έγκαιρα και πλήρη δεδομένα συγκαταλέγεται μεταξύ των ουσιωδέστερων ασφαλιστικών δικλείδων για την προστασία προσωπικών δεδομένων και το DHS συνεργάζεται με επιμέρους αερομεταφορείς για να ενσωματώσει την αντίληψη αυτή στα αντίστοιχα συστήματα προώθησης. Το DHS δύναται να ζητεί την PNR περισσότερο από 72 ώρες πριν από την προγραμματισμένη αναχώρηση της πτήσης, όταν υπάρχουν ενδείξεις ότι η έγκαιρη πρόσβαση είναι απαραίτητη για να συμβάλει στην αντιμετώπιση συγκεκριμένης απειλής για μια πτήση, ομάδα πτήσεων, διαδρομή, ή άλλες περιστάσεις που σχετίζονται με τους σκοπούς του άρθρου I. Όταν ασκεί αυτή τη διακριτική του ευχέρεια, το DHS θα ενεργεί με σύνεση και αναλογικότητα.
   IX.   Αμοιβαιότητα:
   Κατά τις πρόσφατες διαπραγματεύσεις μας, συμφωνήσαμε ότι το DHS δεν αναμένει να του ζητηθεί να λάβει στο δικό του σύστημα PNR μέτρα προστασίας δεδομένων αυστηρότερα από τα εφαρμοζόμενα από τις ευρωπαϊκές αρχές για τα αντίστοιχα εγχώρια συστήματα PNR. Το DHS δεν ζητεί από τις ευρωπαϊκές αρχές να υιοθετήσουν στα δικά τους συστήματα PNR μέτρα προστασίας δεδομένων αυστηρότερα από τα εφαρμοζόμενα από τις ΗΠΑ για το δικό τους σύστημα PNR. Αν η προσδοκία αυτή δεν ικανοποιηθεί, το DHS επιφυλάσσεται του δικαιώματος να αναστείλει τις σχετικές διατάξεις της επιστολής του διεξάγοντας παράλληλα διαβουλεύσεις με την ΕΕ με σκοπό την επίτευξη ταχείας και ικανοποιητικής λύσης. Σε περίπτωση κατά την οποία, στην Ευρωπαϊκή Ένωση ή σε ένα ή περισσότερα κράτη μέλη της, εφαρμόζεται σύστημα πληροφοριών για τους επιβάτες των αεροπορικών εταιριών δυνάμει του οποίου οι αερομεταφορείς υποχρεούνται να διαθέτουν στις αρχές τα δεδομένα PNR για τα άτομα των οποίων η διαδρομή περιλαμβάνει πτήση μεταξύ ΗΠΑ και Ευρωπαϊκής Ένωσης, το DHS προτίθεται να προάγει ενεργά, επί αυστηρά αμοιβαίας βάσεως, τη συνεργασία των αεροπορικών εταιριών που υπάγονται στη δικαιοδοσία του.
   Για την εμπέδωση της αστυνομικής και δικαστικής συνεργασίας, το DHS θα ενθαρρύνει τη μεταφορά αναλυτικών πληροφοριών που απορρέουν από δεδομένα PNR από τις αρμόδιες αμερικανικές αρχές προς τις αστυνομικές και δικαστικές αρχές των οικείων κρατών μελών, και, κατά περίπτωση, προς τις Ευρωπόλ και Eurojust. Το DHS προσδοκά ότι η ΕΕ και τα κράτη μέλη της θα ενθαρρύνουν παρομοίως τις αρμόδιες αρχές τους να παρέχουν αναλυτική ενημέρωση απορρέουσα από δεδομένα PNR προς το DHS και άλλες οικείες αμερικανικές αρχές.
   X.   Επανεξέταση:
   Το DHS και η ΕΕ θα επανεξετάζουν περιοδικά την εφαρμογή της συμφωνίας, την παρούσα επιστολή, τις πολιτικές και τις πρακτικές των ΗΠΑ και της ΕΕ σχετικά με τις PNR και όλες τις περιπτώσεις πρόσβασης στα ευαίσθητα δεδομένα, με σκοπό να συμβάλουν στην αποτελεσματική λειτουργία των πρακτικών μας για την επεξεργασία PNR και την προστασία της ιδιωτικής ζωής. Κατά την επανεξέταση, η ΕΕ θα εκπροσωπείται από τον Επίτροπο Δικαιοσύνης, Ελευθερίας και Ασφάλειας και το DHS θα εκπροσωπείται από τον Υπουργό Εσωτερικής Ασφάλειας, ή από άλλον αμοιβαίως αποδεκτό αξιωματούχο που θα συμφωνούσαν να υποδείξουν οι δύο πλευρές. Η ΕΕ και το DHS θα καθορίσουν αμοιβαίως τους λεπτομερείς όρους της επανεξέτασης.
   Οι ΗΠΑ θα επιζητήσουν αμοιβαία ενημέρωση για τα συστήματα PNR των κρατών μελών στα πλαίσια αυτής της περιοδικής επανεξέτασης, στις δε συζητήσεις θα κληθούν να συμμετάσχουν εκπρόσωποι των κρατών μελών που διατηρούν συστήματα PNR.
   Ευελπιστούμε ότι οι ανωτέρω διευκρινίσεις σας βοήθησαν να κατανοήσετε τον τρόπο με τον οποίο χειριζόμαστε τα δεδομένα PNR ΕΕ.

   ΜΕΤΑΦΡΑΣΗ

               Υπουργός Michael Chertoff

               Υπουργείο Εσωτερικής Ασφάλειας

               Washington DC 20528

         Επιθυμούμε να σας ευχαριστήσουμε ιδιαιτέρως για την επιστολή σας προς την Προεδρία του Συμβουλίου και την Επιτροπή με την οποία εξηγείτε τον τρόπο χειρισμού των δεδομένων από τις καταστάσεις με τα ονόματα των επιβατών (PNR) από το Υπουργείο Εσωτερικής Ασφάλειας (DHS).
   Κατόπιν των εγγυήσεων που παρέχονται στην Ευρωπαϊκή Ένωση και επισημαίνονται στην επιστολή σας, η Ευρωπαϊκή Ένωση είναι σε θέση να διαπιστώσει ότι το DHS εξασφαλίζει επαρκές επίπεδο προστασίας των δεδομένων για τους σκοπούς της διεθνούς συμφωνίας που υπογράφηκε μεταξύ των Ηνωμένων Πολιτειών και της Ευρωπαϊκής Ένωσης για την επεξεργασία και τη διαβίβαση δεδομένων PNR τον Ιούλιο του 2007.
   Με βάση την ανωτέρω διαπίστωση, η ΕΕ θα λάβει όλα τα απαιτούμενα μέτρα ώστε να αποτραπεί η πρόσβαση διεθνών οργανισμών ή τρίτων χωρών σε οιαδήποτε διαβίβαση δεδομένων PNR της ΕΕ προς τις Ηνωμένες Πολιτείες. Η ΕΕ και τα κράτη μέλη της θα ενθαρρύνουν επίσης τις οικείες αρμόδιες αρχές να υποβάλλουν αναλυτικά στοιχεία τα οποία προκύπτουν από τη διαβίβαση δεδομένων PNR στο DHS και σε άλλες αρμόδιες αρχές των ΗΠΑ.
   Προσβλέπουμε στη μεταξύ μας συνεργασία καθώς και στη συνεργασία με τον κλάδο των αερομεταφορών προκειμένου να εξασφαλισθεί ότι οι επιβάτες θα ενημερώνονται ως προς τον τρόπο με τον οποίο μπορούν να χρησιμοποιούν οι κυβερνήσεις τις πληροφορίες τους.

    ---documentbreak---

               4.8.2007

               EL

               Επίσημη Εφημερίδα της Ευρωπαϊκής Ένωσης

               L 204/18

      Σημείωση για τον αναγνώστη: «Το κείμενο της συμφωνίας στις υπόλοιπες, πέραν της αγγλικής, γλώσσες δεν έχει ακόμη εγκριθεί από τα Μέρη. Μετά την έγκρισή του, το κείμενο στις γλώσσες αυτές θα είναι εξίσου αυθεντικό».
   ΜΕΤΑΦΡΑΣΗ
   ΣΥΜΦΩΝΊΑ
   μεταξύ της Ευρωπαϊκής Ένωσης και των Ηνωμένων Πολιτειών της Αμερικής για την επεξεργασία και τη διαβίβαση δεδομένων από τις καταστάσεις με τα ονόματα των επιβατών (PNR) από τους αερομεταφορείς στο Υπουργείο Εσωτερικής Ασφαλείας των Ηνωμένων Πολιτειών της Αμερικής (DHS) (Συμφυνία 2007 PNR)
   Η ΕΥΡΩΠΑΪΚΗ ΕΝΩΣΗ
   και
   ΟΙ ΗΝΩΜΕΝΕΣ ΠΟΛΙΤΕΙΕΣ ΤΗΣ ΑΜΕΡΙΚΗΣ,
   ΕΠΙΘΥΜΩΝΤΑΣ να αποτρέψουν και να καταπολεμήσουν αποτελεσματικά την τρομοκρατία και τη διασυνοριακή εγκληματικότητα με σκοπό να προστατευθούν οι οικείες δημοκρατικές κοινωνίες και οι κοινές τους αξίες.
   ΑΝΑΓΝΩΡΙΖΟΝΤΑΣ ότι η ανταλλαγή πληροφοριών αποτελεί βασική συνιστώσα για την καταπολέμηση της τρομοκρατίας και της διασυνοριακής εγκληματικότητας και ότι, υπό το πρίσμα αυτό, η χρησιμοποίηση δεδομένων PNR αποτελεί σημαντικό εργαλείο.
   ΑΝΑΓΝΩΡΙΖΟΝΤΑΣ ότι, για να διασφαλισθεί η δημόσια ασφάλεια και για τους σκοπούς της επιβολής της εφαρμογής του νόμου, θα πρέπει να θεσπισθούν κανόνες για τη διαβίβαση δεδομένων PNR από τους αερομεταφορείς στο DHS.
   ΑΝΑΓΝΩΡΙΖΟΝΤΑΣ ότι είναι σημαντικό να αποτρέπονται και να καταπολεμούνται η τρομοκρατία και τα συναφή εγκλήματα και άλλα σοβαρά εγκλήματα διασυνοριακής φύσεως, συμπεριλαμβανομένου του οργανωμένου εγκλήματος, με παράλληλο σεβασμό των θεμελιωδών δικαιωμάτων και ελευθεριών, και κυρίως της ιδιωτικής ζωής.
   ΑΝΑΓΝΩΡΊΖΟΝΤΑΣ ότι το αμερικανικό και το ευρωπαϊκό ιδιωτικό δίκαιο και η πολιτική περί ιδιωτικής ζωής μοιράζονται κοινή βάση και ότι οιαδήποτε διαφορά κατά την εφαρμογή τους δεν θα πρέπει να αποτελεί εμπόδιο στη συνεργασία μεταξύ των Ηνωμένων Πολιτειών και της Ευρωπαϊκής Ένωσης (ΕΕ).
   ΕΧΟΝΤΑΣ ΥΠΟΨΗ τις διεθνείς συμβάσεις, τις νομοθετικές διατάξεις των ΗΠΑ, και τους κανονισμούς που υποχρεώνουν κάθε αερομεταφορέα που πραγματοποιεί διεθνείς επιβατικές πτήσεις από ή προς τις Ηνωμένες Πολιτείες να παρέχει στο DHS πρόσβαση στα δεδομένα PNR, εφόσον συλλέγονται και αποθηκεύονται στα αυτόματα συστήματα ελέγχου κρατήσεων/αναχωρήσεων του αερομεταφορέα (εφεξής «συστήματα κράτησης»), καθώς και τις συναφείς απαιτήσεις που επιβάλλει η ΕΕ.
   ΕΧΟΝΤΑΣ ΥΠΟΨΗ το άρθρο 6, παράγραφος 2 της συνθήκης για την Ευρωπαϊκή Ένωση για το σεβασμό των θεμελιωδών δικαιωμάτων, και ιδίως το συναφές δικαίωμα της προστασίας των δεδομένων προσωπικού χαρακτήρα.
   ΣΗΜΕΙΩΝΟΝΤΑΣ τις προηγούμενες συμφωνίες σχετικά με τα δεδομένα PNR μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, της 28ης Μαΐου 2004, και μεταξύ της Ευρωπαϊκής Ένωσης και των Ηνωμένων Πολιτειών της Αμερικής, της 19ης Οκτωβρίου 2006.
   ΕΧΟΝΤΑΣ ΥΠΟΨΗ τις συναφείς διατάξεις του νόμου περί ασφαλείας των αεροπορικών μεταφορών του 2001, του νόμου περί εσωτερικής ασφαλείας του 2002, του νόμου περί μεταρρυθμίσεων στον τομέα των πληροφοριών ασφαλείας και προλήψεως της τρομοκρατίας του 2004 και του εκτελεστικού διατάγματος υπ’ αριθ. 13388 για τη συνεργασία μεταξύ υπηρεσιών της κυβέρνησης των Ηνωμένων Πολιτειών για την καταπολέμηση της τρομοκρατίας, καθώς και του νόμου περί ιδιωτικής ζωής του 1974 και του νόμου περί ηλεκτρονικής διακυβερνήσεως του 2002.
   ΣΗΜΕΙΩΝΟΝΤΑΣ ότι η Ευρωπαϊκή Ένωση θα πρέπει να μεριμνά ώστε οι αερομεταφορείς που έχουν συστήματα κράτησης ευρισκόμενα εντός της Ευρωπαϊκής Ένωσης να διαθέτουν δεδομένα PNR στο DHS και να συμμορφώνονται με τις τεχνικές απαιτήσεις των εν λόγω διαβιβάσεων, όπως καθορίζονται λεπτομερώς από το DHS.
   ΕΠΙΒΕΒΑΙΩΝΟΝΤΑΣ ότι η παρούσα συμφωνία δεν αποτελεί προηγούμενο για τυχόν μελλοντικές συζητήσεις ή διαπραγματεύσεις μεταξύ των Ηνωμένων Πολιτειών και της Ευρωπαϊκής Ένωσης ή μεταξύ ενός από τα μέρη και οιουδήποτε κράτους σχετικά με την επεξεργασία και τη διαβίβαση δεδομένων PNR ή δεδομένων οιασδήποτε άλλης μορφής.
   ΕΠΙΔΙΩΚΟΝΤΑΣ την ενίσχυση και την ενθάρρυνση της συνεργασίας μεταξύ των Μερών σύμφωνα με το πνεύμα της διατλαντικής εταιρικής σχέσης,
   ΣΥΜΦΩΝΟΥΝ ΤΑ ΑΚΟΛΟΥΘΑ:

               (1)

               Η Ευρωπαϊκή Ένωση, με βάση τις εγγυήσεις που παρέχει το DHS στην επιστολή του για την προστασία των δεδομένων από τις καταστάσεις με τα ονόματα επιβατών (εφεξής «επιστολή DHS»), μεριμνά ώστε οι αερομεταφορείς που πραγματοποιούν διεθνείς επιβατικές πτήσεις από ή προς τις Ηνωμένες Πολιτείες να διαβιβάζουν τα δεδομένα PNR που περιέχονται στα συστήματα κράτησής τους, σύμφωνα με τις απαιτήσεις του DHS.

               (2)

               Το DHS θα πραγματοποιήσει αμέσως μετάβαση σε ένα σύστημα για τη διαβίβαση δεδομένων από τους εν λόγω αερομεταφορείς από την 1η Ιανουαρίου 2008 το αργότερο, για όλους τους αερομεταφορείς που εφαρμόζουν σύστημα το οποίο συνάδει με τις τεχνικές απαιτήσεις του DHS. Για όσους αερομεταφορείς δεν εφαρμόζουν ένα τέτοιο σύστημα, θα παραμείνουν σε λειτουργία τα υφιστάμενα συστήματα έως ότου εφαρμοσθεί σύστημα το οποίο να συνάδει με τις τεχνικές απαιτήσεις του DHS. Συνεπώς, το DHS θα έχει ηλεκτρονική πρόσβαση στα δεδομένα PNR από τα συστήματα κράτησης των αερομεταφορέων τα οποία ευρίσκονται στο έδαφος των κρατών μελών της Ευρωπαϊκής Ένωσης, έως ότου εγκατασταθεί ικανοποιητικό σύστημα που να επιτρέπει τη διαβίβαση των δεδομένων αυτών από τους αερομεταφορείς.

               (3)

               Το DHS επεξεργάζεται τα παρεχόμενα δεδομένα PNR και αντιμετωπίζει τα υποκείμενα των δεδομένων τα οποία αφορά η επεξεργασία αυτή σύμφωνα με τις ισχύουσες νομικές διατάξεις και συνταγματικές επιταγές των ΗΠΑ, χωρίς παράνομες διακρίσεις, ιδίως λόγω ιθαγένειας και χώρας διαμονής. Η επιστολή DHS καθορίζει τις προαναφερόμενες και άλλες εγγυήσεις.

               (4)

               Το DHS και η ΕΕ επανεξετάζουν τακτικά την εφαρμογή της παρούσας συμφωνίας, την επιστολή DHS, καθώς και τις πολιτικές και πρακτικές των Ηνωμένων Πολιτειών και της ΕΕ για τα PNR προκειμένου να εξασφαλίζεται αμοιβαίως η αποτελεσματική λειτουργία των οικείων συστημάτων και η αντίστοιχη προστασία της ιδιωτικής ζωής.

               (5)

               Με την παρούσα συμφωνία, το DHS θεωρεί ότι δεν του ζητείται να λάβει μέτρα προστασίας των δεδομένων στο οικείο σύστημα PNR, τα οποία να είναι αυστηρότερα από εκείνα που εφαρμόζουν οι ευρωπαϊκές αρχές για τα αντίστοιχα εγχώρια συστήματα PNR. Το DHS δεν ζητεί από τις ευρωπαϊκές αρχές να υιοθετήσουν μέτρα προστασίας των δεδομένων στα αντίστοιχα συστήματα PNR, τα οποία να είναι αυστηρότερα από εκείνα που εφαρμόζουν οι Ηνωμένες Πολιτείες για το οικείο σύστημα PNR. Εάν δεν επιτευχθούν τα αναμενόμενα αποτελέσματα, το DHS επιφυλάσσεται του δικαιώματός του να αναστείλει τις σχετικές διατάξεις της επιστολής DHS, ενώ παράλληλα θα διεξαγάγει διαβουλεύσεις με την ΕΕ προκειμένου να επιτευχθεί ταχεία και ικανοποιητική λύση. Σε περίπτωση που στην Ευρωπαϊκή Ένωση ή σε ένα ή περισσότερα κράτη μέλη της εφαρμόζεται σύστημα PNR, δυνάμει του οποίου οι αερομεταφορείς υποχρεούνται να διαθέτουν στις αρχές δεδομένα PNR για πρόσωπα των οποίων η διαδρομή περιλαμβάνει πτήση από ή προς την Ευρωπαϊκή Ένωση, το DHS προάγει ενεργά, επί αυστηρά αμοιβαίας βάσεως, τη συνεργασία των αεροπορικών εταιριών που υπάγονται στη δικαιοδοσία του.

               (6)

               Για την εφαρμογή της παρούσας συμφωνίας, θεωρείται ότι το DHS εξασφαλίζει επαρκές επίπεδο προστασίας των δεδομένων PNR που του διαβιβάζονται από την Ευρωπαϊκή Ένωση. Συγχρόνως, η ΕΕ δεν παρεμβαίνει στις σχέσεις μεταξύ των Ηνωμένων Πολιτειών και τρίτων χωρών που αφορούν την ανταλλαγή δεδομένων επιβατών, για λόγους προστασίας των δεδομένων.

               (7)

               Οι Ηνωμένες Πολιτείες και η ΕΕ θα συνεργασθούν με τα ενδιαφερόμενα μέρη του κλάδου των αερομεταφορών με σκοπό να προωθήσουν μεγαλύτερη προβολή των γνωστοποιήσεων που περιγράφουν τα συστήματα PNR (συμπεριλαμβανομένων των πρακτικών όσον αφορά τη συλλογή δεδομένων και την αποκατάσταση) προς το επιβατικό κοινό και θα προτρέπουν τις αεροπορικές εταιρίες να μνημονεύουν και να καταχωρούν τις εν λόγω γνωστοποιήσεις στην επίσημη σύμβαση μεταφοράς.

               (8)

               Ως αποκλειστικό μέσο επίλυσης διαφοράς σε περίπτωση που η ΕΕ κρίνει ότι οι ΗΠΑ έχουν παραβιάσει την παρούσα συμφωνία είναι η καταγγελία της παρούσας συμφωνίας και η αναίρεση του επαρκούς χαρακτήρα της προστασίας που αναφέρεται στην αιτιολογική σκέψη 6. Ως αποκλειστικό μέσο επίλυσης διαφοράς, σε περίπτωση που οι ΗΠΑ κρίνουν ότι η ΕΕ έχει παραβιάσει την παρούσα συμφωνία, είναι η καταγγελία της παρούσας συμφωνίας και η ανάκληση της επιστολής DHS.

               (9)

               Η παρούσα συμφωνία αρχίζει να ισχύει την πρώτη ημέρα του μήνα που ακολουθεί την ημερομηνία κατά την οποία τα μέρη ανταλλάσσουν κοινοποιήσεις στις οποίες δηλώνουν ότι έχουν ολοκληρώσει τις σχετικές εσωτερικές τους διαδικασίες. Η παρούσα συμφωνία εφαρμόζεται προσωρινά από την ημερομηνία υπογραφής της. Οποιοδήποτε από τα μέρη δικαιούται να καταγγείλει ή να αναστείλει, ανά πάσα στιγμή, την παρούσα συμφωνία ύστερα από κοινοποίηση δια της διπλωματικής οδού. Η λύση της συμφωνίας επέρχεται τριάντα (30) ημέρες από την ημερομηνία της σχετικής κοινοποίησης στο άλλο μέρος, εκτός εάν οιοδήποτε από τα μέρη θεωρήσει ότι απαιτείται βραχύτερη περίοδος κοινοποίησης για λόγους εθνικής ασφάλειας ή προς το συμφέρον της εσωτερικής ασφάλειας. Η παρούσα συμφωνία και οι συνεπαγόμενες υποχρεώσεις λήγουν και παύουν να παράγουν αποτελέσματα μετά την παρέλευση επτά ετών από την ημερομηνία υπογραφής, εκτός εάν τα μέρη συμφωνήσουν από κοινού να την αντικαταστήσουν.

      Η παρούσα συμφωνία δεν αποτελεί παρέκκλιση από το δίκαιο των Ηνωμένων Πολιτειών της Αμερικής ή της Ευρωπαϊκής Ένωσης ή των κρατών μελών της, ούτε τροποποίηση του δικαίου αυτού. Η παρούσα συμφωνία δεν δημιουργεί ούτε παρέχει δικαιώματα ή πλεονεκτήματα σε κανένα άλλο ιδιωτικό ή δημόσιο πρόσωπο ή οντότητα.
      Η παρούσα συμφωνία συντάσσεται σε δύο πρωτότυπα στην αγγλική γλώσσα. Η συμφωνία συντάσσεται επίσης στην βουλγαρική, γαλλική, γερμανική, δανική, ελληνική, εσθονική, ιρλανδική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, τα δε μέρη εγκρίνουν τα κείμενα στις γλώσσες αυτές. Μετά την έγκρισή τους, τα κείμενα στις γλώσσες αυτές είναι εξίσου αυθεντικά.
      'Εγινε στις Βρυξέλλες, στις 23 Ιουλίου 2007 και στην Ουάσιγκτων στις 26 Ιουλίου 2007.

            Για την Ευρωπαϊκή Ένωση

            Για τις Ηνωμένες Πολιτείες της Αμερικής


Avis juridique important

|

41998D0051

Κεκτημένο του Σένγκεν - Απόφαση της εκτελεστικής επιτροπής της 16ης Δεκεμβρίου 1998 σχετικά με τη διασυνοριακή αστυνομική συνεργασία κατά την πρόληψη και διαλεύκανση αξιόποινων πράξεων κατόπιν αιτήματος [SCH/Com-ex (98) 51 rev. 3]

Επίσημη Εφημερίδα αριθ. L 239 της 22/09/2000 σ. 0407 - 0407

ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣτης 16ης Δεκεμβρίου 1998σχετικά με τη διασυνοριακή αστυνομική συνεργασία κατά την πρόληψη και διαλεύκανση αξιόποινων πράξεων κατόπιν αιτήματος[SCH/Com-ex (98) 51 rev. 3]Η ΕΚΤΕΛΕΣΤΙΚΗ ΕΠΙΤΡΟΠΗ,Έχοντας υπόψη:Έχοντας υπόψη τα άρθρα 39 και 132 της σύμβασης εφαρμογής της συμφωνίας Σένγκεν,Υπογραμμίζοντας την ανάγκη τα κράτη Σένγκεν να συνεχίσουν να βελτιώνουν την πρόληψη και την έρευνα των αξιόποινων πράξεων εντείνοντας τη συνεργασία τους,Επιβεβαιώνοντας τη σημασία της αμοιβαίας συνδρομής των αστυνομικών υπηρεσιών σύμφωνα με το άρθρο 39 της σύμβασης προς επίτευξη του στόχου αυτού,Πεπεισμένη ότι σε ορισμένες περιπτώσεις, όταν δεν επισύρεται η λήψη μέτρων καταναγκασμού, η συνεργασία των αστυνομικών δυνάμεων, υπό την αιγίδα των δικαστικών αρχών, μπορεί να είναι άμεσα αναγκαία προκειμένου να αποφευχθεί το ενδεχόμενο η επιτυχία μιας έρευνας να τεθεί σε κίνδυνο από τυχόν καθυστερημένη εκτέλεση των αιτήσεων,Εκτιμώντας ότι είναι προς το συμφέρον της επιχειρησιακής και της νομικής ασφάλειας να καταγραφούν τα αντικείμενα μιας τέτοιας αστυνομικής συνεργασίας σε έναν κοινό κατάλογο και να καθοριστούν, προς το σκοπό αυτό, οι δίαυλοι για τη διαβίβαση των αστυνομικών αιτήσεων,ΑΠΟΦΑΣΙΖΕΙ:1. Τα κράτη Σένγκεν θα συνεχίσουν τις προσπάθειες, σύμφωνα με το στόχο του άρθρου 39 της σύμβασης, προκειμένου να οδηγήσουν τη συνεργασία των αστυνομικών υπηρεσιών στον τομέα της καταπολέμησης της εγκληματικότητας σε επίπεδο αντίστοιχο των αναγκών σε ό,τι αφορά τις ταχείες και αποτελεσματικές επεμβάσεις κατά κακοποιών, που δρουν σε διεθνή κλίμακα. Για το σκοπό αυτό, εκλαμβάνει ιδιαίτερη σημασία η κατάρτιση ενός κοινού καταλόγου σχετικά με τις δράσεις, οι οποίες, σύμφωνα με τη νομοθεσία των κρατών Σένγκεν, μπορούν να αποτελέσουν αντικείμενο αίτησης ή να εκτελεστούν στις περιπτώσεις εκείνες όπου δεν είναι υποχρεωτική η προηγούμενη εξουσιοδότηση των δικαστικών ή/και διοικητικών αρχών, και υπό την επιφύλαξη των αρμοδιοτήτων των δικαστικών αρχών σε ό,τι αφορά τον έλεγχο της διαδικασίας ως προς το περιεχόμενό της. Σε περίπτωση που επιτευχθεί συναίνεση ως προς τον κατάλογο αυτό, η λήψη της οριστικής απόφασης εναπόκειται στην κεντρική ομάδα.2. Με την επιφύλαξη της έγκρισης του ομοιόμορφου κατάλογου του σημείου 1, ανωτέρω, τα κράτη Σένγκεν θα καταγράψουν, με σκοπό να ενσωματωθούν στα εθνικά δελτία του μνημονίου για τη διασυνοριακή αστυνομική συνεργασία, τις δράσεις και τις αιτήσεις στις οποίες μπορούν να προβούν και να διατυπώσουν οι αστυνομικές τους υπηρεσίες, στο πλαίσιο του άρθρου 39 παράγραφος 1 της σύμβασης, υπό τις προϋποθέσεις που καθορίζονται στο σημείο 1.3. Τα κράτη Σένγκεν, των οποίων οι εθνικές έννομες τάξεις το επιτρέπουν, μπορούν να συμπληρώσουν την αστυνομική συνεργασία στον τομέα της πρόληψης και της έρευνας αξιόποινων πράξεων με τη σύναψη διμερών συμφωνιών όπου θα καθορίζονται οι επιχειρήσεις έρευνας, πέραν των μέτρων του καταλόγου του σημείου 1, ανωτέρω, οι οποίες μπορεί να αποτελέσουν αντικείμενο αστυνομικής συνδρομής χωρίς την προσφυγή στις δικαστικές ή/και διοικητικές αρχές, ο τρόπος διαβίβασης των αιτήσεων των αστυνομικών υπηρεσιών προς τις αρμόδιες αρχές καθώς και ο τρόπος απλούστευσης της χρησιμοποίησης των διαβιβαζόμενων πληροφοριών ως αποδεικτικών μέσων στο πλαίσιο ποινικής διαδικασίας.4. Η ομάδα εργασίας I, σε συνεννόηση με την ομάδα εργασίας III, υποβάλλει σε ετήσια βάση έκθεση στην κεντρική ομάδα, βάσει των εμπειριών των κρατών Σένγκεν, σχετικά με τις προόδους που έχουν σημειωθεί με σκοπό τη βελτίωση της αστυνομικής συνεργασίας ως προς την πρόληψη και την έρευνα αξιόποινων πράξεων.Βερολίνο, 16 Δεκεμβρίου 1998.Ο ΠρόεδροςC. H. Schapper